Moderan način života koji od najranijeg detetovog uzrasta nalaže odrastanje u “prečistom” okruženju bez klica mogao bi biti jedan od uzroka razvoja najčešće zloćudne bolesti kod dece – akutne limfoblastične leukemije (ALL), smatraju britanski naučnici i veruju da bi ta informacija u dogledno vreme mogla da utiče na sprečavanje razvoja bolesti.\nProfesor Mel Grivs sa londonskog Instituta za istraživanje karcinoma, koji je proveo više od 40 godina istražujući dečju leukemiju, tokom radnog veka prikupio je brojne dokaze koji upućuju na to da rak zahvata organe imunog sistema: koštanu srž, grudnu žlezdu (timus) i limfne čvorove ako dete u najranijim godinama života “nije bilo u dovoljnoj meri izloženo mikrobima i bakterijama”.\nA to, po njegovom mišljenju znači da bi razvoj ove zloćudne bolesti bilo moguće sprečiti.\n“Već 40 godina proučavam leukemiju kod dece. Kroz to vreme izmenile su se brojne stvari kada je posredi naše razumevanje biologije, kao i lečenje ove bolesti. Danas se možemo pohvaliti podatkom da je oko 90 posto slučajeva ALL kod dece izlečivo. Ali, sve vreme mi se činilo da jedna karika nedostaje, ona koja bi nam objasnila zašto i na koji način se kod potpuno zdravog deteta razvije leukemija i može li se ova vrsta karcinoma sprečiti”, rekao je Grivs.\nDruga je nedovoljna izloženost mikrobima tokom prve godine detetovog života zbog čega imuni sistem ne uspeva da “nauči” kako se ispravno i delotvorno nositi sa raznim biološkim pretnjama.\n“Istraživanje upućuje na to da ALL ima jasan biološki uzrok i da ga aktivira niz infekcija kod dece sklone ovoj bolesti čiji se imuno sistem nije imao vremena da pripremi za obranu organizma”, smatra Grivs.\nRanije tvrdnje naučnika po kojima se leukemija povezivala sa izloženošću elektromagnetskim talasima ili zagađenjem okoline ili vazduha u potpunosti je neutemeljena, smatra profesor Grivs.\nSvoja je zapažanja potkrepio istraživanjima sprovedenim na životinjama.\nOna su pokazala da se kod dela životinja iz grupe koja je od dolaska na svet uzgajana u gotovo sterilnim uslovima i bez izlaganja mikrobima, nakon izlaganja infekciji razvila leukemija.\nLondonski naučnik veruje da se sa ovakvim informacijama može nastaviti dalje prema mogućem sprečavanju razvoja leukemije kod dece.\nSmatra da je puno realnija perspektiva kreiranje preventivne vakcine koja oponaša zaštitni uticaj prirodnih infekcija u ranome detinjstvu.\nGrivsova ideja zahteva dalja istraživanja, a dr Alasder Rankin, direktor britanskog humanitarnog udruženja “Bloodwise” kaže da “razvoj snažnog imunološkog sistema u najranijem detinjstvu smanjuje rizik od razvoja ove bolesti”, ali istovremeno upozorava da “u ovome trenutku moderna medicina nema nikakav konačan način kojim bi sprečila razvoj akutne limfoblastične leukemije kod dece”.\nTagovi :akutna limfoblastična leukemija, beba higijena, higijenska hipoteza, imuni sistem higijena, imunitet, leukemija, preterana higijena, zdravlje


Mobilni telefoni, 21.06.2022, 10:30 AM\niOS 16 će vam pomoći da izbegnete CAPTCHA anti-bot sisteme koji stoje između vas i prijava na veb sajtove. Kako izveštava MacRumors, sistem Private Access Token u iOS 16, iPadOS 16 i macOS Ventura potpuno preskače CAPTCHA test za neke aplikacije i veb sajtove. Sa omogućenom funkcijom automatske verifikacije, iCloud će automatski u pozadini verifikovati vaš uređaj i Apple ID predstavljajući token koji dokazuje da ste pouzdani, tako da vam podržani sajtovi i aplikacije neće prikazivati zahtev za CAPTCHA verifikaciju. To znači da nećete morati da dešifrujete iskrivljeni tekst ili da dodirujete slike semafora samo da biste dokazali da ste čovek a ne bot.\nNova funkcija se nalazi u Podešavanjima, u Apple ID > Password & Security > Automatic Verification.\nApple je nedavno objavio video sa tehničkim detaljima o tome kako ova funkcija radi. Novi sistem će ponuditi bolje korisničko iskustvo prilikom prijavljivanja ili kreiranja naloga.\nApple je rekao da uređaji neće deliti osetljive podatke povezane sa vašim nalogom (kao što su imejl adresa ili broj telefona). Kompanija takođe neće znati ko podnosi zahtev za verifikaciju, tako da ne može da poveže ove provere sa određenim provajderima. Sistem tokena više poštuje privatnost, jer ne prati vašu IP adresu.\nOvo bi takođe moglo da poboljša pristupačnost tako što će sajtove koji zahtevaju CAPTCHA verifikaciju učiniti dostupnijim za osobe sa invaliditetom.\nOva tehnologija lako bi mogla biti široko prihvaćena jer su Cloudflare i Fastly već najavili podršku za privatne pristupne tokene, što znači da bi mogućnost zaobilaženja CAPTCHA verifikacije mogla doći do miliona aplikacija i veb sajtova. Apple je radio sa tim kompanijama i Googleom kako bi privatni pristupni tokeni postali otvoreni standard. Iako još uvek ne postoji direktan Android ekvivalent, tehnologija viđena u iOS 16 nagoveštava budućnost u kojoj će malo ljudi morati da ručno popunjava CAPTCHA.\nU prvim beta verzijama iOS 16 i iPadOS 16, automatska verifikacija je podrazumevano omogućena. Apple je rekao da je ova funkcija podržana i na macOS Ventura. Sva ažuriranja softvera su trenutno u beta verziji i biće objavljena kasnije ove godine.


Tarantino zaradio 60 miliona dolara | BN\nTarantino zaradio 60 miliona dolara\nProteklog vikenda u američke bioskope je stigao dugo najavljivani i očekivani film Kventina Tarantina "Bilo jednom u Holivudu", ali za sada je dostupan samo podatak o zaradi u SAD, gde je prikazan u 4253 sale i zaradio 60 miliona dolara.\nZabava 06.08.2019 | 14:45\nInače, do kraja vikenda najviše je zaradio film "Paklene ulice: Hobs i Šou", koji se prikazuje već i kod nas i koji je do sada inkasirao 180 miliona dolara.\nPublika u celom svetu voli dvojicu "snagatora" Dvejna Džonsona i Džejsona Statama koji su igrali i u serijalu "Paklene ulice". "Bilo jednom u Holivudu" je deveti Tarantinov film i od njega možemo očekivati samo još jedan, jer je najavio da će se posle desetog filma povući iz Holivuda.\nJedan kritičar je konstatovao da je "Bilo jednom u Holivudu" Tarantinov sentimentalni oproštajni poklon Holivudu, koji je nazvao "La-la zemlja, sa samo malo nasilja i krvi kao u drugorazrednim filmovima".\nMeđu komentarima kritičara Pitera Rajnera iz "Krišćen sajens monitora" je napisao da on misli da Dikaprio nije dobro odabran da igra izlizanog ostarelog glumca koji se očajnički bori da ostane aktivan, a da je zato Bred Pit sjajno odigrao propalog glumca koji se pomirio sa svojim poslom šofera, dok je Margo Robi, koja igra Šeron Tejt, dobro odigrala ulogu naivke koja se ne snalazi u svetu kakav je bio tada Holivud.\nKritičar "Njujorkera" Ričard Brodi je opisao Tarantina kao "filmadžiju koji od samog početka zgrabi gledaoca za revere i ne pušta ga i sve vreme mu priča, priča, priča...šta mu padne na pamet".\nBrodi je filmu dao samo jednu od pet mogućih zvezdica. Horhe Kastiljo, novinar magazina "Prerijski pas" iz Teksasa konstatuje da je Tarantino veoma uspešno rekostruisao Holivud šezdesetih i da je stvorio glorifikovanu sliku Los Anđelesa, ali da se u pozadini te raskošne slike oseća teskoba i neka zebnja kada Menson sa svojim sledbenicima stigne na ranč gde živi Šeron Tejt s mužem režiserom Romanom Polanskim.\nPIter Vorder Har iz "Hauston presa" pozitivno je ocenio film i pohvalio Tarantina da na samom kraju svoje karijere stvara delo koje pokazuje koliko je sjajan umetnik. Za Boba Bluma iz "Žurnala i kurira" Tarantinov film je veoma uverljiv, a autor njime pokazuje svoju ljubav prema filmskoj umetnosti.\nKomentari "stručne" publike su uglavnom afirmativni i Entoni Lejn je zabeležio da je umetnik dao sebi zadatak da što vernije dočara Holivud šezdesetih: zvukove, muziku, mirise te decenije.\nDejna Stivens je zadovoljna zato što u filmu ima mnogo verbalnih i vizuelnih štoseva i šala, pogotovo što je muzička pratnja ono najbolje što su donele šezdesete, tako da je, kaže, iskreno uživala iako film traje skoro tri sata. Naši distributeri će Tarantinov film uskoro staviti na repertoar u Srbiji pa ćemo moći sami da donesemo svoj sud.


Postoje krugovi koji bi da presijeku ruski uticaj na Balkanu | vijesti.in.rs\n22 Sep 2018 - 11:34\nProslavljeni režiser Emir Kusturica izjavio je da postoje krugovi koji bi da presijeku ruski uticaj na Balkanu, ali i oni koji žele da raspored sila bude onakav kakav sloboda zahtjeva.\nPovodom optužbi da je "ruski špijun", Kusturica je rekao da u Beogradu i u Banjaluci postoje krugovi, koji su zapravo i obavještajci, špijuni, "koji ne dozvoljavaju da se razvija onaj nivo slobode koji je bio kada se raspala Jugoslavija".\n"I sad je čitava stvar u tome što postoje ljudi kao što je /predsjednik Republike Srpske Milorad/ Dodik koji žele da raspored tih sila bude onakav kakav sloboda zahtjeva. Neki bi voljeli da toga ne bude, a mi smo tu da se borimo i da promijenimo kurs", rekao je Kusturica za "Sputnjik".\nNa podsjećanje da je i na konferenciji za novinare u Banjaluci ruski ministar inostranih poslova Sergej Lavrov pomenuo da narode Balkana uporno pokušavaju da natjeraju da odaberu - "Ili ste sa nama, ili sa Rusijom", Kusturica ističe da je to tradicija stara dvije stotine godina u kojoj su uvijek prednjačili Englezi, pokušavajući da presijeku ruski uticaj.\nKusturica, koji je u Banjaluci prisustvovao dodjeli Ordena Republike Srpske na ogrlici šefu ruske diplomatije, pojašnjava da je pozvan na svečanost kao "stari prijatelj Dodika i Lavrova".\n"Svako ko voli Rusiju je ruski špijun, a ja sam odrastao uz ljubav prema Gagarinu i Armstrongu i uopšte nisam pravio razliku. A kad je došlo vrijeme da treba da se izbaci Gagarin iz te kombinacije, ja na to nisam pristao", rekao je Kusturica i dodao da je "taj nepristanak dovoljan".


SDS: Dodik vodi Srpsku u NATO – Relax Portal\n“Milorad Dodik, nažalost, svakog mjeseca potvrđuje da utabanim stazama ide ka NATO savezu, iako za to nema suglasnost institucija, niti građana Republike Srpske. Tako je danas na samitu u turskoj Antaliji stavio potpis na Dekaraciju u kojoj se iskazuje podrška EU i NATO integracijama, pogazivši još jednom odluke Narodne skupštine Republike Srpske, u kojoj je jasno naznačeno da Srpska zagovara vojnu neutralnost, a ne svrstavanje u vojne saveze”, rekao je predsjednik PDP-a Branislav Borenović.\nOn dodaje da u dokumentu koji je potpisao predsjedavajući Predsjedništva BiH stoji da je “europska i euroatlanska integracija, utemeljena na trenutnim obavezama i težnjama pojedinih učesika SEECP-a, presudna za stabilnost i prosperitet regije”, čime je, kako kaže Borenović, nastavio lažnu politiku odbrane interesa Srpske i praksu da jedno priča građanima u Srpskoj, a drugo radi čim ga okruže stranci.\n“Potpisivanjem opredijeljenosti za NATO Dodik je još jednom pokazao da pod njegovim vodstvom Republika Srpska i BiH čvrsto gaze putem članstva u NATO. Od osobe koja je navodno izričito bila protiv NATO integracija, a na čemu je godinama kupio političke poene, sada imamo glavnog aktera i promotora NATO puta. Zahvaljujući njemu, mi smo trenutno u završnoj fazi ulaska u NATO savez, što je Brisel nedavno i zvanično potvrdio”, poručio je Šarović.


Naslovna Info Srbija Dve decenije od 5. oktobra\nFoto: EPA (Aypp)\nBEOGRAD: Tribinama i debatama danas, 5. oktobra, biće obeleženo 20 godina od demonstracija građana Srbije koje su dovele do odlaska sa vlasti predsednika Savezne Republike Jugoslavije (SRJ) Slobodana Miloševića.\nU Beogradu će danas, u organizaciji Instituta za filozofiju i društvenu teoriju i Fondacije Fridrih Ebert, biti održana diskusija „Peti oktobar – dvadeset godina posle: Društvo u Srbiji pred izazovima vaninstitucionalne borbe za političku legitimnost“. Fondacija Fridrih Ebert organizuje i panel debatu „20 godina tranzicije – pogled u budućnost“.\nObeležavanje dve decenije od pada režima Slobodana Miloševića i početka demokratskih promena organizuje i pokret Novi optimizam u Nišu, gde će biti održana tribina „5. oktobar – 20 godina kasnije“.\nPogledaj: Do penzije, ali bez dana radnog staža\ndemonstracije 5 oktobra\nPeti oktobar 2000.\nPrethodni tekstPanonija u grču na startu prvenstva\nSledeći tekstUdes na putu Silbaš – Maglić\nAnketa: Šta Bačkopalančani misle o petom oktobru (VIDEO)


Porodični smeštaj na popustu u Novom Sadu sobe Marina | VirtualniGrad\nNovi Sad je mesto gde uvek ima zanimljivih događaja, predivnih mesta za obilazak i svako može provesti veoma lepe trenutke, sa porodicom, sa voljenom osobom ili sa društvom. Ako ste poželeli da budete sa Novosađanima, potreban Vam je smeštaj u Novom Sadu. Idealno prenoćište su sobe Marina gde je trenutno porodični smeštaj na popustu.\nNe morate da brinete kako da stignete do muzeja, do Petrovaradinske tvrđave, do Dunavskog parka i drugih bitnih mesta, jer sobe Marina se nalaze na idealnoj lokaciji u centru grada, tako da su sve znamenitosti Novog Sada na dohvat ruke. Privatni smeštaj Marina obezbeđuje kvalitetnu uslugu i udoban boravak. Jednokrevetne, dvokrevetne i trokrevetne sobe koje su prozračne, prostrane i sa ukusom uređene, pružiće Vam maksimalan komfor. Sobe za porodicu poseduju kablovsku televiziju, mini bar, klimu i internet sa stalnom konekcijom.\nOno što će maksimalno doprineti Vašem odmoru je osećaj da ste u centru zbivanja, a istovremeno i tako daleko u miru i tišini. Noćenje sa doručkom na putovanju je detalj koji je važan svima, a posebno nekome ko ima i mlađe članove porodice.\nIskoristite porodični smeštaj na popustu u Novom Sadu, sobe Marina Vam stoje na usluzi.


Fauci priznaje da buduće Covid vakcine neće imati dejstvo – Iza zavese\nVeć par meseci nezaobilazna tema je predmet i ovog teksta. Iz njega možemo izvući važne pouke: da oni gore nisu zadovoljni masom koja razmišlja svojom glavom i ne veruje svemu što čuje iz medija i od političara-i još vrednije saznanje: samo neslaganje kao vid otpora,ima veliko dejstvo,iako je relativno mali deo stanovništva uopšte i svestan stvarnih događanja.\nFauci priznaje da buduće COVID vakcine neće delovati i optužuje „protivnike vakcina“ za neuspeh Big Pharme.\nVakcina protiv Korona virusa Wuhan (COVID-19) još nije na tržištu, a Anthony Fauci već priznaje da neće biti delotvorna, naravno zbog „protivnika vakcinacije“.\nU intervjuu za CNN, Fauci je nedavno žalio činjenicu da milioni Amerikanaca ne veruju njemu, farmaceutskoj industriji, Bil Gatesu i drugima, koji insistiraju na tome da se svi vakcinišu čim vakcinacija protiv Korona virusa Wuhan (COVID-19).bude na tržištu.\nPrema Faucijevim rečima, buduća vakcinacija protiv novog virusa verovatno neće uspeti jer je skoro 30 posto Amerikanaca već nagovestilo da je neće primati, ni sada i ni u budućnosti. Iz tog razloga, prema Fauciju, takozvani masovni imunitet neće biti moguć, što čini vakcinu beskorisnom.(kakva misao!!!)\nSlično njegovoj argumentaciji maski za lice, vakcina protiv Korona virusa Wuhan (COVID-19) može delovati samo ako je svi prime. Ako čak i mali procenat kaže ne, onda svi ostali nisu zaštićeni iz nekog razloga.(!?)\nFauci se žali: „Postoji opšti osećaj protiv nauke, protiv vlasti i protiv vakcina među nekim ljudima u ovoj zemlji – relativno gledano je to alarmantno visok procenat ljudi“ i dalje tvrdio da vlada „ima još puno posla“, da „obrazuje“ ljude o vakcinama.\nFauci: Najbolja vakcina ikad stvorena je protiv ospica\nObjašnjavajući potencijalnu efikasnost buduće vakcinacije protiv Korona virusa (COVID-19), Fauci je priznao da se neće približiti navodnoj učinkovitosti drugih vakcina, bez obzira koliko ljudi se odlučilo da je primi.\n„Najbolja stvar koju smo ikada postigli su vakcinacije protiv ospica, koje su efikasne od 97 do 98 posto“, rekao je Fauci, pozivajući se prirodno na MMR vakcinu protiv ospica, zaušnjaka i rubeole, koja se dovodi u vezu sa autizmom kod male dece , posebno kod afroameričkih dječaka.\n„Bilo bi divno kada bismo to uspeli“, dodao je Fauci. „[Ali] Mislim da nećemo uspeti. Bio bih zadovoljan sa 70-75-procentno efikasnom vakcinom “, dodao je Fauci.\nNa kraju nikada neće postojati efikasna vakcina protiv koronavirusa (COVID-19), prema Faucijevom osnovnom zaključku. Ali umesto da krivca za neuspeh imunizacije traži u(užurbanoj)vakcini(vreme razvoja vakcine je preko 5 godina)ili čak u mutirajućem virusu, on je odlučio da okrivi ljude koji obijaju vakcinu, što je smešno.\nFaucija takođe duboko nervira činjenica da milioni Amerikanaca ne žele verovati ideji da platnene maske nude zaštitu od prenošenja virusa. Kako je svi ne nose, to je „recept za katastrofu“, a nervira ga i ponovno otvaranje nekih država za koje kaže da su prebrze.\n„Postoje neke zemlje u kojima su vlade i odluke [otvaranje] bili malo preuranjeni“, rekao je Fauci u intervjuu. „Ima i drugih u kojima je rukovodstvo delovalo ispravno, ali građani to nisu poslušali.“\nNa kraju, čini se da je Faucijev najveći prigovor što američka javnost odbija slediti svaku vladinu direktivu i uputstvo, ma koliko apsurdne ili kontradiktorne one bile. Prema njegovom mišljenju, svako ko nije u položaju „autoriteta“ jednostavno bi trebao raditi ono što „autoritet“ traži od njega, bez postavljanja pitanja.\nOhrabrujuće je i šaljivo gledati vladine službenike poput Faucija koji se žale zbog masovnog otpora javnosti njihovim glupostima. Možda će to konačno primetiti i povući se – još uvek možemo sanjati i tome se nadati, zar ne?\nIma nas puno


Protest Jedan od pet miliona danas ispred Skupštine Srbije, Vučić pozvao opoziciju na razgovore u parlament | Insajder\nProtest Jedan od pet miliona danas ispred Skupštine Srbije, Vučić pozvao opoziciju na razgovore u parlament\nU Beogradu će danas u 15 časova ispred Doma Narodne skupštine početi protest protiv aktulene vlasti "Svi kao jedan - Jedan od pet miliona". Lideri Saveza za Srbiju apelovali su na građane da mirno izraze nezadovoljstvo prema "režimu" Srpske napredne stranke. Uoči protesta, predsednik Srbije Aleksandar Vučić izjavio je da ništa posebno ne očekuje od današnjeg protesta opozicije i pozvao ih da dođu na razgovore u parlament, koje predsednica Skupštine zakazala za utorak.\nSavez za Srbiju najavio je da će na današnjem protestu "Jedan od pet miliona" biti pročitani zahtevi opozicije i nezadovoljnih građana. Kako je najavljeno, na ovom skupu okupljenima će se sa govornice obratiti pojedini lideri opozicije i javne ličnosti.\nKako su ranije rekli predstavnici SzS, ovo bi trebalo da bude najveći opozicioni protest do sada, a planirano je da u Beograd na ovaj skup dođu nezadovoljni građani iz svih delova Srbije.\nPredsednik Srbije Aleksandar Vučić izjavio je danas za TV Pink da misli da se danas ništa neće desiti i da to neće biti najveći opozicioni skup u poslednjih sedam godina. On je posle poziva Maje Gojković svim poslaničkim grupama da razgovaraju u utorak o unapređenju rada Skupštine Srbije, rekao da se nada da će opozicija razumeti potrebu da razgovara.\n"Mislim da ništa neće biti danas. Ovo ni u poslednjih 7 godina neće biti najveći skup političkih protivnika. Nadam se da će razumeti potrebu da razgovaraju u parlamentu. Sem dreke i buke neće postići ništa. Biće nekoliko hiljada ljudi", naveo je Vučić i dodao da će čitav dan danas provesti na svom radnom mestu.\nOn je pozvao deo opozicije iz parlamenta da dođu na razgovore u Skupštinu sa "dobrim ljudima", i dodao da on neće da razgovara, kao što neće ni opozicija sa njim.\nPredsednik Srbije je rekao i da je pogrešio kada nije hteo da govori o broju ljudi na protestima i da će od sada to raditi, kako ne bi bilo prevare. Insajder je juče pitao šefa poslaničke grupe SNS Aleksandra Martinovića zašto predstavnici vlasti prebrojavaju građane koji na protestima legitimno iskazuju svoje nezadovoljstvo i u isti vreme govore da od te "grupe malih ljudi" ne mogu normalno da rade. Martinović je između ostalog naveo da ih niko ne prebrojava i da je posao MUP-a da zvaničnim saopštenjima iznosi podatke o broju ljudi koji su bili na protestima.\nJuče je predsednica Skupštine Srbije Maja Gojković pozvala sve šefove poslaničkih grupa da razgovaraju o daljem radu predstavničkog tela, a poslanici vladajuće većine juče su u skupštinskom holu najavili da će svaki noć i dan da brane Skupštinu od onih koji, kako je rekao, hoće nasiljem da preuzmu vlast u Srbiji.\nU isto vreme odbornici SNS i ostalih stranaka vladajuće koalicija prvo su ušli u prostorije gradskih skupština u Šapcu i Paraćinu i u opštinu Stari grad, gde su na vlasti opozicione stranke sa republičkog nivou. Tokom večeri, oni su ušli i u zgrade lokalnih parlamenata u kojima su na vlasti. Jedini zahtev im je, kako su rekli, prestanak navodnog nasilja opozicije u Srbiji.\nU Srbiji se građanski protesti održavaju još od novembra prošle godine. Podsetimo, građanski protesti inicirani su napadom na predsednika i članove Levice Srbije Borka Stefanovića. Zato je prvi protest u Beogradu 8. decembra održan je pod sloganom "Stop krvavim košuljama" , da bi, nakon izjave predsednika Srbije da neće ispuniti zahteve i da se na ulicama skupi pet miliona građana, počeo da se širi pod novim sloganom “Jedan od pet miliona”.


Šarović: Sankcionisaćemo sve koji udaraju na integritet RS – Otvoreno\nŠarović: Sankcionisaćemo sve koji udaraju na integritet RS\nIzvor: 28.07.2021, 15:57 10.4k\nPredsjednik SDS-a Mirko Šarović izjavio je da je, nakon posljednje odluke visokog predstavnika u BiH Valentina Incka, očigledno da će politička kriza da potraje, zbog čega je potrebno vući pametne poteze i svi zajedno treba da učestvuju u procesu zaštite interesa Republike Srpske.\nŠarović je poručio članstvu SDS-a da bi bilo nedopustivo da SDS nije pristao na razgovor sa vladajućim partijama po pitanju nametnutih odredaba Krivičnog zakona BiH od visokog predstavnika.\n“Mi smo čak i bili kreatori ideje sjednice Narodne skupštine Srpske. Na našu inicijativu je odlučeno da se mijenja Krivični zakon Republike Srpske u odredbama da se kažnjavaju povrede ugleda Republike Srpske. Sankcionisaćemo sve one koji udaraju na integritet Republike Srpske, omalovažavajući je i ponižavajući je. To će biti mudar odgovor, u skladu sa zakonom, pa će možda neki drugi koji danas likuju nad ovom situacijom pred kojom se našla Srpska da shvate da ovo nije put ka boljitku BiH”, rekao je predsjednik SDS-a.\nOn je istakao da se cijeli ovaj proces neće zaustaviti na ove dvije mjere, jer je očigledno da će politička kriza da potraje i zato je potrebno vući pametne poteze koji će zaštiti srpske interese, saopšteno je iz SDS-a.\n“Te odluke ne može da donese samo SDS ili PDP ili DNS, već svi zajedno treba da učestvujemo u procesu zaštite interesa Republike Srpske. SDS je kao stranka pretrpio mnogo sankcija od visokog predstavnika. Naši stavovi, za razliku od nekih drugih partija, nisu se mijenjali u posljednjih 20 godina. Ti drugi su sada izrazili spremnost da se po ovom pitanju okupimo. Ukoliko iznevjere datu riječ, to će se brzo pokazati. Kad se steknu uslovi za rad parlamenta BiH, razgovaraćemo sa političkim strankama iz FBiH i tu će biti značajan jednoobrazan stav političkih stranaka iz Srpske”, zaključio je Šarović.\nŠarović je istakao da je SDS, kada je u pitanju Republika Srpska, spreman da sarađuje sa svima, ali od “SNSD-a traži da preko ovog pitanja ne vodi svoju stranačku kampanju, potpisujući peticije pod zastavom SNSD-“, jer “to nije u redu ako se želi da ovo bude zajednički projekat”.\nUdruženje novinara Republike Srpske: Izvještavajte bez straha


Mermerna plaža na Tasosu - Saliara -\nMada je poznato da ostrvo koje nazivaju i plutajuća šuma ima veliki broj plaža sa izuzetnim karakteristikama, ne može se osporiti činjenica da jedna među njima predstavlja praktično asocijaciju na Tasos. Naravno… u pitanju je čuvena Saliara, odnosno Mermerna plaža ili Marble beach.\nGde se nalazi Mermerna plaža na Tasosu\nVerovatno svakoga ko odluči da letuje na ovom, izuzetno zanimljivom ostrvu zanima kako doći do Mermerne plaže na Tasosu i gde se ona nalazi.\nOno što bi, svakako trebalo da znate jeste da je smeštena na oko 6 kilometara udaljenosti od glavnog grada ostrva, Limenasa. A na oko 4 kilometara udaljenosti od nje se nalazi još jedna, isto tako poznata plaža – Makrijamos, dok je plaža Vathi u njenoj neposrednoj blizini.\nIpak, ono što svako koga interesuje kako doći do Mermerne plaže na Tasosu svakako treba da zna, jeste da put do nje nije baš naročito prijatan. Međutim, gotovo svi koji su imali sreću da je posete su saglasni da se na to brzo zaboravi kada se vidi njena lepota.\nNa svega par kilometara od centra glavnog grada je smeštena ova plaža, tako da je potrebno automobilom da se uputite prema plaži Makriamos, a nakon što budete ugledali rampu koja vodi ka njoj, skrećete desno. Taj deo puta uglavnom koriste kamioni koji prevoze mermer, a na oko 4 km udaljenosti je smeštena plaža Saliara. U pitanju je prašnjav put, na kome ima prilično rupa, ali ćete relativno brzo ugledati ovu plažu neverovatne lepote za koju mnogi tvrde da se sa razlogom svrstava u najlepše plaže na ostrvu Tasos.\nPostoji i druga opcija, a koja podrazumeva odlazak do Makriamos plaže pešice, što je moguće učiniti iz pravca Limenasa, ali ta varijanta je preporučljiva samo za one naročito izdržljive i željne avanture.\nU toku sezone postoje i brodići, koji nude izlete, ali su oni uglavnom do plaže Makriamos, pa je neophodno da prepešačite čitava 4 kilometra ukoliko želite da dođete do pomenute plaže. Nekada se organizuju i izleti iz Limenasa direktno do plaže Saliara.\nSvakako se vraćamo na to da je najbolja opcija da do Mermerne plaže na Tasosu idete sopstvenim ili automobilom koji ćete iznajmiti. Za sve one koji letuju u blizini čuvene Golden Beach važi upozorenje da se dobro raspitaju za put do ove plaže iz tog pravca, zato što je on lošiji od onoga koji ide iz pravca glavnog grada.\nUkoliko već idete sopstvenim automobilom, vodite računa gde ga parkirate, jer ako ga usled velike gužve ostavite na delu koji nije tome namenjen, lako se može desiti da vaš automobil bude oštećen. Razlog za to je čest prolazak kamiona koji voze mermer, a kako je za njih ovaj put prilično uzan, nenamerno se mogu očešati o druga kola.\nSaliara – Mermerna plaža\nUkupna dužina ove plaže je oko 70 metara, pa poslednjih godina na njoj vlada velika gužva, jer je jedna od najčešće posećivanih. Zato ako želite da otkrijete kakva je zaista Mermerna plaža i da u njoj uživate, preporuka je da odete što ranije, kako biste zauzeli mesto.\nNe postoji mogućnost da na ovoj plaži koristite sopstvene suncobrane, jer je celokupan prostor prekriven rekvizitima iz kafića, koji se mogu besplatno koristiti, a prema ustaljenom principu u Grčkoj. Tačnije, neophodno je da naručite obično dva pića, a ono što primećuju naši turisti jeste da su cene u tom kafiću nešto više nego u ostalima na ostrvu.\nU sezoni 2018. cena za dve ležaljke i suncobran na Mermernoj plaži iznosila je 15 evra.\nCela plaža Saliara je prekrivena finim belim kamenčićima, a upravo zahvaljujući svoj toj belini je i voda gotovo karipsko plava.\nU slučaju da vas brine kako ćete hodati po šljunku, za to nemate uopšte razloga, zato što su kamenčići prirodno oblikovani i ne stvaraju nikakvu poteškoću, pa po njima slobodno možete hodati bosi. Takođe je primećeno da se oni nikada ne zagreju, tako da ćete moći da uživate i u najtoplijem periodu.\nSpecifičnost ove plaže su upravo ti kamenčići, koji se presijavaju i daju joj gotovo neverovatan izgled.


U Kanadi se igra za NBA prsten! - Sportske.net\nČetvrti put u nizu Toronto dobio Milvoki i priveo posao kraju, 100:94, veliko slavlje, najveći uspeh u istoriji franšize koja postoji manje od četvrt veka.\n"Bugi" se vraća za veliko finale?Agent Lebron regrutuje po Americi, pet superstarova na listi, hoćemo li videti najbolji tim u istoriji?Kad te zgrabi "Kandža", veliki preokret u finalu Istoka!Borba koja će obeležiti deceniju, Jokić vs Embid - Srbin je zadao prvi udarac!Ako ste i imali dilemu, sada je zvanično, Nikola Jokić dobio neverovatno priznanje!\nKraj priče, četvrti put u nizu Toronto je dobio Bakse i posle početnih 0:2 stigao do svoje prve konferencijske titule u istoriji.\nKanađane je ponovo predvodio Leonard sa 27 poena i 17 skokova, obeležio je ovu seriju i ovaj plej-of. Na kraju treće četvrtine su domaći ubacili u brzinu, usledila je serija 26:3 koju je "Kandža" zatvorio zakucavanjem preko Janisa Adetokumboa, što je simbolično stavilo tačku.\nToronto je tri puta zaustavljan od Lebrona Džejmsa pre velikog finala, ovo je, ponovimo najveći uspeh za franšizu koja je osnovana 1995.\nLovri koji je izjavio da je dugo putovao do ovog trenutka, ovo mu je sedma sezona u Kanadi je meč završio sa 18 poena, 7 skokova.\nNa drugoj strani Grk nije bio faktor, završio je sa 21 poenom i 11 skokova, međutim u odlučujućim trenucima je stao, Bruk Lopez je dodao 18 poena, Baksi su pokvarili šut u poslednjoj četvrtini i na kraju, rekli bismo, platili danak neiskustvu.\nFinalna serija počinje sledećeg petka, Toronto ima prednost domaćeg terena.


ETAR + Trigger Live // Najava koncerta za 17 April – Pljuga\nby denis vidmar-plavi · 14/04/2009\nPo mnogima najsvetlija tačka ovogodišnje Beovizije bila je alternativna rok grupa ETAR koja nam se predstavila pesmom “Sanjaj me” i osvojila treće mesto u generalnom plasmanu kao i nagradu za najboljeg debitanta. ETAR je uprkos činjenici da nije bio poznat široj javnosti osvojio srca publike i stručnog žirija isključivo kvalitetlom svoje pesme, koju su sami pisali, kao i zapaženim originalnim nastupom.\nNjihov prvi singl “Začetak” bio je Hit Nedelje Radio Beograda 202 a video spot za ovu numeru često se vrteo na televiziji, provevši prethodno 2 nedelje na prvom mestu domaće liste Tv Metropolis-a.\nŽestok naboj energije i iskrena ljubav prema autorskoj muzici, koja grupu ETAR čini to što jeste možete iskusiti uživo 17.Aprila u klubu Atom (Cara Dušana 13, Beograd), kao specijalni gosti nastupiće grupa Trigger.\nKoncert počinje u 22.00, pa preporučujemo svima onima koje žele da čuju kako zvuči uživo trenutno najaktuelniji rok bend u Srbiji da ga posete. Za više detalja, kao i download muzike i video materijala grupe ETAR posetite www.etarband.com.\nTrigger – Prvi video singl sa albuma je spot za pesmu “Jedan dan” koji je počeo sa emitovanjem krajem 2007. i imao zapažen uspeh na domaćim top listama, između ostalog tu su prvo mesto muzičke liste TV Panonija, radija 202 i Top 10 TV Metropolis. Pesma “Jedan dan” je takođe ušla u izbor za godišnji Top 10 TV Metropolis i “Best of 2007” listu na TV MTS. Grupa je dobila i priznanje “Otkriće godine” u okviru godišnje dodele nagrada TV Metropolis za 2007. godinu.\nU toku iste godine počevši sa gostovanjem na Beerfestu, Trigger su započeli i koncertnu promociju i nastavili je i tokom 2008 godine, koja se završila sa priznanjem “Najbolji mladi bend hita 202 za 2008.” po izboru slušalaca radio stanice Beograd 202. U nizu nastupa posebno se ističe veoma zapaženo gostovanje u emisiji “Metropolis Live” TV Metropolis iste godine, a pet pesama snimljenih u okviru emisije je 2009. objavljeno kao mini album „Trigger – Metropolis Live“, besplatno distribuiran preko interneta. U toku marta ove godine počelo je emitovanje novog spota za pesmu “Više neće biti nas”.\nGrupa Trigger je nominovana u okviru godišnje dodele nagrada “Indexi” (ranije poznata kao “Davorin”) za “Metal album godine” i čekaju se proglašenja pobednika!\n21.3 / Andrija i Radost! pozivaju vas na glazbeni događaj\n19. dec // LED ZEPPELIN, tribute by ROCK MASTERS\nInfo o bendovima: 18. Monteparadiso Hardcorepunk Festival\nNext story Smak [Kragujevac]\nPrevious story U utorak 14.04. u 18 sati Steve Lukather


Šta je sprečavalo DS da se bori za gradjane dok je bila na vlasti?\nSrpska napredna stranka (SNS) upitala je danas Demokratsku stranku šta ih je sprečavalo da se bore za bolji život gradjana tokom prethodnih 16 godina koliko su bili na vlasti.\n“Zašto se nisu setili gradjana dok su uživali u svojim privilegijama, nameštali poslove svojim ortacima i uvećavali svoje bogatstvo? Zašto nisu razmišljali o narodu dok su pljačkali Razvojnu banku Vojvodine, pokrajinske fondove, dok su se bogatili čak i na račun dece ometene u razvoju?”, upitala je SNS u saopštenju.\nTa partija je ocenila i da bi DS ukoliko bi ponovo bil na vlasti “bila bolja u pljačkanju nego ranije”.\nPredsednik DS Bojan Pajtić izjavio je ranije danas da je ta partija “spremnija nego ikad” da se na predstojećim vanrednim parlamentarnim izborima bori da “poštena i napredna Srbija” premijera Aleksandra Vučića i smenjenog ministra odbrane Bratislava Gašića ode u istoriju.\n“Spremni smo da se borimo da poštena i napredna Srbija Vučića, Gašića, (šefa poslaničke grupe SNS Zorana) Babića i (poslanika SNS Marijana) Rističevića jednom za svagda ode u istoriju”, rekao je Pajtić na sednici Glavnog odbora DS u Beogradu.


Konkurs – Fondacija Mladih Sportista Srbije\nFondacija Mladih Sportista Srbije / Konkurs\nFONDACIJA MLADIH SPORTISTA SRBIJE\nSTALNI KONKURS ZA FINANSIJSKU PODRŠKU TALENTOVANIM SPORTISTIMA\nKonkurs se sprovodi u skladu sa načelima transparentnosti, profesionalnosti i jednakih mogućnosti za sve učesnike, pri čemu talentovani mladi sportisti koji imaju pravo učešća, mogu aplicirati za finansijsku podršku sa jednakim šansama.\nFinansijska podrška sportskim aktivnostima talentovanih i perspektivnih sportista starosti između 12 i 18 godina. Finansijska sredstva se ne dodeljuju neposredno kandidatima, već se potrebni iznosi uplaćuju namenski, za potrebe treninga, takmičenja, kampova, sportskog usavršavanja u domaćim i inostranim sportskim akademijama, i za potrebe nabavke sportske opreme.\nPravo učešća na konkursu imaju talentovani sportisti koji ispunjavaju sledeće uslove:\nda su rođeni između 2000. godine i 2006. godine\nda su u prethodnom periodu ostvarili značajne sportske rezultate u domaćim ili međunarodnim okvirima\nda se aktivno bave pojedinačnim ili ekipnim sportom, kako u muškoj, tako i u ženskoj selekciji\nKRITERIJUMI SELEKCIJE KANDIDATA\n1.ostvareni sportski rezultati u prethodnim godinama na međunarodnim ili domaćim takmičenjima u svojoj kategoriji;\nrezultati stručne procene anatomskog, biološkog i sportskog razvoja i potencijala kandidata;\nrezultati stručne procene socijalno-psihološkog razvoja kandidata;\nrezultati stručne procene trenažnog statusa kandidata;\nrezultati medicinskog testiranja kandidata;\nSvi zainteresovani kandidati mogu se prijaviti na konkrus popunjavanjem prijavnog formulara, sa obaveznim popunjavanjem svih polja, uz koji je potrebno priložiti:\ndokaze o postignutim sportskim uspesima,\nPrijavu može podneti kandidat samostalno, njegov roditelj ili staratelj, trener ili matični sportski klub. Prijava na konkurs se može poslati putem e-maila: office@fondacijasporta.rs, sa napomenom “Prijava na konkurs za finansijsku podršku talentovanim sportistima za 2017. godinu”.\nIli popunite obraza za prijavu klikom na dugme ispod\nIme i prezime roditeljaili staratelja\nSport koji trenira\nPotrebna sredstvaUkupna potrebna sredstva\nNajvažniji sportski rezultati\nKoliko dugo trenira ovaj sport\nDa li je član reprezentativnih selekcijaizaberite\nNapomenaUnesite više detalja\nKandidati koji ispunjavaju uslove za učešće na Konkursu biće pozvani na razgovore i dalje testiranje, shodno kriterijumima Konkursa. Stručne procene i testiranja kandidata po kriterijumma 2-5 obavlja Fondacija mladih sportista Srbije.\nNakon obavljenih testiranja i dobijenih rezultata kandidati će biti rangirani na jedinstvenoj rang listi Fondacije mladih sportista Srbije, u skladu sa Pravilnikom o kriterijumima selekcije talentovanih sportista.\nNa osnovu jedinstvene rang liste, po redu prvenstva, i na osnovu mišljenja Komisije za kontrolu i odobravanje finansijskih sredstava, izabranim kandidatima će biti dodeljivana potrebna finansijska podrška, u svemu u skladu sa ovim Konkursom i Pravilnikom o raspodeli finansijskih sredstava.\nSa kandidatima kojima se odobri finansijska podrška, odnosno sa njihovim roditeljima ili starateljima, Fondacija zaključuje ugovore.\nSve dodatne informacije o ovom Konkursu mogu se dobiti na telefon 060/0113556, ili na e-mail: office@fondacijasporta.rs\nKontakt osoba: Zoran Radenović


Ministarstvo odbrane saopštilo je da je par uhapšen juče u gradu Nuevo Laredo, na granici sa Teksasom, prenosi AP.\nProdužena misija EU protiv krijumčara, ali bez brodova\nNacionalnost osumnjičenih nije otkrivena, ali je poznato da je automobil sa meksičkim registarskim tablicama stigao iz Hjustona.\nU automobilu sa dvoje ljudi putovalo je i dete.\nVlasti su u automobilu pronašle 29 paketa sa 1.070.400 dolara, nakon što je vozilo prošlo kroz skener na graničnom punktu.\nJEZIV ZLOČIN Otac pronašao telo sina (5) sa odrubljenom glavom u kanti za smeće. Šok je usledio kada je otkriveno KO JE UBICA\nTOKSIČNA MATERIJA ZAVRŠILA U MORU Sudarili se tanker i barže sa otrovnim naftnim proizvodom kod Hjustona (VIDEO)


Uhapšen general Novak Đukić\nNikola MORAČA 07.11.2007 20:05\nBANJALUKA - Penzionisani general Novak Đukić (52), bivši načelnik Generalštaba Vojske RS, uhapšen je juče ujutro u Banjaluci zbog sumnje da je počinio ratni zločin protiv civilnog stanovništva, saopštilo je Tužilaštvo BiH.\nGeneral Đukić osumnjičen je da je 25. maja 1995. godine, kao oficir VRS, učestvovao u granatiranju Tuzle, kada je od granate ispaljene sa položaja Vojske RS na tuzlanskoj kapiji ubijena 71 osoba, a ranjeno 150. Najmlađa žrtva je imala tri godine, a najstarija 30.\n`Đukić je predat tužiocu, koji će ga saslušati, nakon čega će biti odlučeno da li će mu biti određen pritvor`, rekao je Boris Grubešić, portparol Tužilaštva BiH.\nKako je saopšteno, akciju hapšenja izveli su pripadnici SIPA po nalogu Tužilaštva BiH, koje u junu ove godine preuzelo istragu o masakru na Tuzlanskoj kapiji od Kantonalnog tužilaštva u Tuzli. Predmet je 2004. godine bio poslan na ocjenu Haškom tužilaštvu, ali je vraćen zbog nedostatka dokaza. Istragom je, pored Đukića, svojevremeno bilo obuhvaćeno još oficira VRS.\nIme generala Đukića do sada se u javnosti u više navrata dovodilo u vezu s masakrom na Tuzlanskoj kapiji. Insistirajući na krivičnom progonu odgovornih za masakr, Fondacija `Istina, pravda i pomirenje` iz Tuzle još prošle godine prozivala je Đukića kao jednog od odgovornih za tragediju.\nNeki federalni mediji svojevremeno su pisali da je Đukić u to vrijeme bio u komandnom lancu Operativne grupe III Vojske RS, kao komandant Taktičke grupe `Ozren`, koja je, kako su tvrdili, imala direktnu kontrolu nad dijelom fronta s kojeg je ispaljena granata.\nGeneral Đukić je, inače, za načelnika Generalštaba VRS imenovan u julu 2004. godine. Na najvišoj vojnoj poziciji u RS zadržao se svega godinu dana, a karijeru mu je zapečatio skandal s vojničkom zakletvom u kasarani `Manjača`, kad su se regruti, umjesto BiH, zakleli na vjernost RS.\nNakon skandala Đukić je smijenjen s položaja, a ubrzo poslije toga je otišao u penziju. Poslije povlačenja iz vojne službe zaposlio se u `Službenom glasniku RS`, gdje je, sve do hapšenja, obavljao dužnost zamjenika direktora.


Razvoj kamping turizma u Srbiji: Šator sa četiri zvezdice - Biznis i Finansije\nHome\tTekstoviB&F Plus\tRazvoj kamping turizma u Srbiji: Šator sa četiri zvezdice\nRazvoj kamping turizma u Srbiji: Šator sa četiri zvezdice\nby bifadmin 11. oktobra 2015.\nU oko četrdeset domaćih kampova tokom četiri meseca sezone ostvari se tridesetak hiljada noćenja, a u pojedinim okolnim zemljama u istom periodu mnogo više, kao što je slučaj sa Hrvatskom gde je prošle godine ostvareno čak 16 miliona noćenja. Potencijali za razvoj domaćeg kamping turizma, naročito u povezivanju sa seoskim turizmom, višestruko su veći od prihoda koje on trenutno ostvaruje, tvrdi Vladimir Đumić, predsednik Kamping asocijacije Srbije.\nOve godine, Srbija bi prema najavama vlasnika hotela Akva Premijer u Vrdniku, trebalo da dobije prvi kamp sa četiri zvezdice. Kamp će biti deo luksuznog kompleksa u etno naselju Vrdnička kula na Fruškoj gori, u kome su gostima dostupni raznovrsni sadržaji za rekreaciju i rehabilitaciju, kao i ekskluzivni restoran.\nPrvobitna zamisao domaćeg investitora da kamp bude u rangu vrdničkog hotela sa pet zvezdica onemogućena je pravilnikom za kategorizaciju kampova u Srbiji, koji ne predviđa najvišu kategoriju za ovu vrstu ugostiteljskih objekata. Takav pristup državne administracije, kao i skromni državni podsticaji, svakako nisu ohrabrujući za razvoj kamping turizma u Srbiji, čiji udeo u ukupnim turističkim prihodima je zanemarljiv uprkos ogromnim potencijalima, kaže predsednik Kamping asocijacije Srbije (KAS) Vladimir Đumić.\nSuprotno situaciji kod nas, ovaj vid turizma u Evropi veoma je razvijen i obezbeđuje oko četvrtine ukupnih turističkih prihoda, a negde i više, naglašava Đumić. Prema podacima Eurostata, tokom 2013. godine u evropskim kampovima ostvareno je više od 364 miliona noćenja. Primera radi, računica o broju kampova u odnosu na veličinu teritorije u Francuskoj ukazuje da se gotovo na svakih 50 kilometara nalazi po jedan kamp, navodi Đumić.\nBroj kampova u Srbiji je mali, a broj noćenja u njima svodi se na tridesetak hiljada i to u periodu od 1. maja do 1. oktobra, koliko zvanično traje sezona u oko 40 registrovanih kampova. Od tog broja, tek polovina je kategorisana, najviše sa tri zvezdice, a preostalo su kamping odmorišta i kampirališta – tranzitni kampovi duž magistralnih puteva. Cene se kreću od tri evra po noći za šatorsko mesto, a u nekim kampovima i jeftinije, pa do 20 evra za vozilo za dvoje ljudi sa strujnim priključkom za ceo dan, što je znatno niže od evropskog proseka.\nS druge strane, niži je i nivo usluga u poređenju sa evropskim kampovima, posebno u Austriji, Švajcarskoj ili Nemačkoj. U Evropi o razlikama između četiri i pet zvezdica odlučuju „nijanse“ poput onih da li kamp, pored otvorenog, ima i zatvoreni bazen, više prostora za rekreaciju i prostoriju za presvlačenje beba. „Naravno, postoje i kampovi u kojima je smeštaj luskuzan i komforan kao da boravite u hotelu. Kamp kućice se nalaze na ogromnim parcelama, sa živom ogradom koja gostu omogućava privatnost“, opisuje Đumić i dodaje da je, kao i u ostalim delatnostima, raznovrsnost ponude jedan od ključnih faktora za privlačenje većeg broja gostiju.\nKampovanje na seoskom imanju\nTrenutna situacija u domaćim kampovima je takva da malo koji ima i priključak za internet, a jedan od retkih kampova koji je pun tokom cele sezone – kampiralište Enigma blizu Vranja, popularan je među turistima upravo zbog raznovrsnih sadržaja. „Kamp ima bazen, jer je podignut pored kompleksa za rekreaciju i sport. Ispostavilo se da je takva odluka vlasnika dobar potez, budući da je to tranzitni kamp na putu za Grčku, u koji svraća veliki broj posetilaca da se odmore od vožnje. Kada se upoznaju sa sadržajima, neretko ostanu i koji dan više“.\nMeđu najposećenijima je i kamp Zasavica, na ulazu iz Hrvatske u Srbiju, kao i privremeni kampovi u kojima posetioci borave tokom muzičkih festivala Egzit i Guča. Popularno je i kamping odmorište Viljamovka u selu Kremna na Mokroj gori, koje naš sagovornik izdvaja kao dobar primer za razvoj jedinstvene domaće ponude – kampova u sklopu seoskih domaćinstava. Vlasnik, Ljubiša Carević, poznat je kao proizvođač “carske viljamovke” koja je tražena širom Srbije. Na svom imanju ima zasađen voćnjak kruške viljamovke, u kome je proredio stabla, posekavši stara, i uredio mesto za kamp. Osim sopstvenih zanimljivih sadržaja, prednost ovog kampa je što se nalazi u blizini Mokre gore i Drvengrada, Zlatibora, Nacionalnog parka Tara, manastira Mileševa i mnogih drugih znamenitosti koje privlače turiste.\nViljamovka je, objašnjava Đumić, pre nekoliko godina bila prvi kamp pri seoskom domaćinstvu. “Danas ih ima 15 i nadam se da će se taj broj povećavati. Izgradnja ovakvih kampova je odličan način da turisti upoznaju srpsko selo. Strancima je posebno zanimljivo da se u poljoprivrednim domaćinstvima upoznaju sa pripremom autentične lokalne hrane, vina, rakije“, ističe Đumić, koji kao dobar primer navodi i kamp Šljivik u vlasništvu seoskog domaćinstva koje proizvodi voće i povrće, bavi se stočarstvom i, povrh svega, ima i tkačku radionicu za izradu narodnih nošnji. Razvijanje kamping turizma u seoskim domaćinstvima, osim dodatnih prihoda za članove porodice, može biti veoma podsticajno za ukupan ekonomski razvoj nekog regiona, jer pruža mogućnosti za ponudu niza drugih usluga, pa time i otvaranje novih radnih mesta.\nRaznovrsne mogućnosti specijalizacije\nDomaćim kamperima dopadaju se i mesta pored jezera, pa mnogi imaju stacionirane „prikolice“ na Srebrnom i Borskom jezeru, kod Bele Crkve ili Pančeva. Ipak, broj domaćih turista koji letuju u kamping prikolicama i auto kućama je značajno manji nego u Evropskoj uniji, pre svega zbog nižeg standarda, što potvrđuje i podatak da je među njima najviše starijih bračnih parova. Najzastupljenije je noćenje pod šatorima, koje uglavnom koriste mladi, a česti posetioci kampova su i biciklisti, planinari i ostali ljubitelji rekreacije u prirodi. Kada je reč o strancima, najviše posetilaca dolazi iz Slovenije, Nemačke, Belgije, Holandije i Poljske, a većina ima sopstvene prikolice i auto kuće, tzv. kampere.\nMada građani Srbije, a posebno mladi, uprkos skromnim prosečnim prihodima i dalje rađe biraju odlazak na more, kampovi Srbije iz godine u godinu beleže sve veći broj posetilaca. Uporedo sa porastom stresnog načina života u urbanim sredinama, sazreva i svest o prednostima boravka u prirodi koja nam je „na dohvat ruke“, kaže Đumić. Međutim, da bi kamping turizam od „vikend predaha“ prerastao u razvijenu i profitabilnu turističku delatnost, neophodna je kvalitetno osmišljena državna podrška za razvoj potencijala koje Srbija ima u ovom segmetu turizma. To su, pre svega, čvorišni putni koridori, reke, naročito Dunav, jezera i planine, a posebno banje, u kojima trenutno nema nijednog kampa.\nZa razliku od Mađarske, gde svaka banja ima kamp, u Srbiji još nisu prepoznate mogućnosti za integraciju kamping turizma u ponude banjskih lečilišta, a što je posebno privlačno za starije generacije evropskih kampera. S druge strane, za najmlađe generacije, u evropskim zemljama se grade edukativni kampovi koji su veoma popularni, jer omogućavaju deci i mladima da uče na zanimljiv način i uz reakreaciju. Đumić navodi da je po uzoru na takvu praksu realizovana izgradnja eko-kampa na Fruškoj gori, za edukaciju u oblasti ekologije. Ovaj kamp je u potpunosti prilagođen strogim zahtevima zaštite prirode: izgrađen od materijala iz okruženja, ima sopstveni bunar i prečišćivač otpadnih voda.\nMogućnosti za specijalizaciju u sklopu kamping turizma su mnogobrojne, ocenjuje predsednik Kamping asocijacije Srbije. Međutim, preduslov za više privatne incijative u tom vidu turizma je državna podrška koja će, pre svega, pojednostaviti uslove za pokretanje poslovanja, naročito vlasnicima zemljišta uz već poznate turističke destinacije. Država bi, dodaje Đumić, trebalo i da pomogne malim preduzetnicima u boljem povezivanju sa IPA fondovima za ruralni razvoj, kao i u stvaranju tehničkih uslova za dobijanje povoljnijih kredita.\nbroj 120, septembar 2015.\nGoran Bijelonić, filmski producent: Američki san na srpski način\nDa li je Turska izgubljena ili “otkrivena”?\nUtvrđivanje cene umetničkog dela na aukcijama i u...\nLokalna planinarska društva: Prvo idi na Povlen, Tibet...\nCentar za ribarstvo i primenjenu hidrobiologiju „Mali Dunav“:...\nJedan od najčudnijih zubara u istoriji: Zubarski cirkus...


Beograd, 17. avgust 2018. godine – U savremenoj medicini lekarima posao umnogome olakšava upotreba TV uređaja, telefona ili tableta, a sve u cilju da se pacijentima pruži odgovarajuća nega. Iz tog razloga kompanija LG Electronics (LG) predstavlja svoj prvi Multi Touch Arm TV, za bolje i sigurnije bolničko iskustvo.\nLG je dizajnirao novi Pro:Centric Smart TV sa veličinom ekrana od samo 15.6”, koji se može montirati na VESA ruku. Veoma je lako podešavati položaj televizora u skladu sa najudobnijim mestom za pacijenta. Doktori mogu da koriste Arm TV prilikom konsultacija, dok na primer pacijenti mogu da vide prikaze skenera i ultrazvuka, a da se ne pomeraju iz udobnosti bolničkih kreveta.\nTakođe, uz korišćenje Multi Touch opcije pacijenti mogu da uživaju u interaktivnim uslugama i zabavi, kao što su video na zahtev i premijum kanali, i bolničke informacije. IPS tehnologija koju koristi Arm TV pruža impresivan kvalitet slike iz svih uglova gledanja. Dovoljno je izdržljiv i ima širok spektar bezbednosnih prednosti, uključujući antimikrobne materijale, zaštitno staklo i zaobljene ivice. Sve ove karakteristike čine Arm TV idealnim za svaku instituciju koja želi da poboljša negu pacijenta.


od 19. i 20. aprila 2012. godine -\nKonferencija na visokom nivou održana u Brajtonu 19. i 20. aprila 2012. na inicijativu Komiteta ministara Saveta Evrope kojim predsedava Ujedinjeno Kraljevstvo (u daljem tekstu Konferencija) objavljuje sledeće:\n1. Države ugovornice Konvencije za zaštitu ljudskih prava i osnovnih sloboda (u daljem tekstu Konvencija) ponovo potvrđuju svoju duboku i trajnu privrženost Konvenciji i prema ispunjenju obaveze utvrđene Konvencijom da u okviru svojih nadležnosti obezbede svima prava i slobode određene Konvencijom.\n2. Države ugovornice takođe ponovo potvrđuju svoju privrženost pravu pojedinca na podnošenje predstavke Evropskom sudu za ljudska prava (u daljem tekstu Sud) kao kamenu temeljcu sistema za zaštitu prava i sloboda navedenih u Konvenciji. Ovaj sud je dao izuzetan doprinos zaštiti ljudskih prava u Evropi u poslednjih 50 godina.\n3. Države ugovornice i Sud dele odgovornost u ostvarivanju delotvorne primene Konvencije, podržane osnovnim načelom supsidijarnosti. Konvencija je, između ostalog (inter alia) zaključena na osnovu suverene jednakosti država. Države ugovornice moraju poštovati prava i slobode garantovane Konvencijom i moraju delotvorno rešavati povrede na državnom nivou. Sud postupa kao garant u slučaju povreda koje nisu otklonjene na državnom nivou. U slučaju kada Sud utvrdi povredu, države ugovornice se moraju povinovati pravosnažnoj presudi Suda.\n4. Države ugovornice takođe dele odgovornost za održivost mehanizma Konvencije. Države ugovornice su rešene da sarađuju sa Sudom u postizanju ovog cilja i podvlači se važnost rada Komiteta ministara i Parlamentarne skupštine Saveta Evrope, Komesara za ljudska prava kao i drugih ustanova i tela Saveta Evrope i rad u duhu saradnje sa civilnim društvom i državnim ustanovama za ljudska prava.\n5. Konferencija na visokom nivou u Interlakenu (u daljem tekstu Konferencija u Interlakenu), u svojoj Deklaraciji od 19. februara 2010. godine, primetila je sa velikom zabrinutošću da je razlika u broju podnetih i odbačenih predstavki nastavila trend rasta; procenjuje se da je ova situacija načinila štetu delotvornosti i kredibilitetu Konvencije i njenom mehanizmu nadzora i da predstavlja pretnju kvalitetu i doslednosti prakse i autoriteta suda. Konferencija na visokom nivou u Izmiru (u daljem tekstu Konferencija u Izmiru) je u svojoj Deklaraciji od 27. aprila 2011. godine pozdravila konkretan napredak nakon Konferencije u Interlakenu. Države ugovornice su veoma zahvalne švajcarskom i turskom predsedavanju Komitetom ministara zbog sazivanja ovih konferencija i svima onima koji su pomogli ispunjavanje akcionih i pratećih planova.\n6. Rezultati dosad postignuti u okvirima Protokola br. 14 su ohrabrujući, posebno kao ishod mera preduzetih od strane Suda radi jačanja delotvornosti i rešavanja određenog broja očigledno nedopuštenih predstavki. Međutim, rastući broj potencijalno dobro zasnovanih predstavki u toku je ozbiljan problem koji izaziva zabrinutost. Imajući u vidu trenutnu situaciju u kojoj se Konvencija i Sud nalaze, mora se nastaviti sa potpunim sprovođenjem koraka u vezi sa ovim problemom predviđenim konferencijama u Interlakenu i Izmiru i iskorišćavanjem svih mogućnosti Protokola br. 14. Međutim, kako je uočeno na Konferenciji u Izmiru, Protokol 14. sam po sebi neće obezbediti dugotrajno i sveobuhvatno rešenje za probleme sa kojima se suočava sistem Konvencije. Dakle, potrebne su dalje mere da bi se osiguralo da sistem Konvencije ostane delotvoran i da bi se nastavila zaštita prava i sloboda preko 800 miliona ljudi u Evropi.\nA. SPROVOĐENJE KONVENCIJE NA NACIONALNOM NIVOU\n7. Potpuno sprovođenje Konvencije na nacionalnom nivou zahteva od država ugovornica preduzimanje delotvornih mera radi sprečavanja povreda prava. Svi zakoni i pravila moraju biti uobličeni na način koji Konvenciji pruža potpuno dejstvo i na isti način državni službenici moraju ispunjavati svoju dužnost. Države ugovornice takođe moraju obezbediti sredstva kojima se mogu tražiti pravni lekovi u vezi sa navodnim povredama Konvencije. Sudovi država članica moraju uzimati u obzir Konvenciju i praksu Suda. Ove mere bi zajedno trebalo da smanje broj povreda Konvencije. Time bi takođe trebalo da se smanji i broj osnovanih podnetih zahteva čime bi se smanjila opterećenost Suda.\n8. Savet Evrope ima presudnu ulogu u pomaganju i ohrabrivanju sprovođenja Konvencije na nivou države kao deo svog šireg rada na polju ljudskih prava, demokratije i vladavine prava. Pružanje tehničke pomoći na zahtev država ugovornica, bilo od strane Saveta Evrope bilo bilateralno, između država ugovornica, širi dobru praksu i podiže standard zaštite ljudskih prava u Evropi. Podrška data Savetu Evrope trebalo bi da bude pružena na delotvoran način koji upućuje na unapred određeni ishod u saradnji na širem polju rada organizacije.\n9. Konferencija stoga:\na) Potvrđuje snažnu privrženost država ugovornica izvršavanju njihove prvenstvene odgovornosti u sprovođenju Konvencije na nivou države;\nb) Snažno ohrabruje države ugovornice u nastavljanju da u potpunosti uzimaju u obzir preporuke Komiteta ministara u vezi sa sprovođenjem Konvencije na nacionalnom nivou u razvijanju svog zakonodavstva, politike i prakse koja će pružiti puno dejstvo Konvenciji;\nv) Posebno izražava rešenost država ugovornica da obezbede delotvorno sprovođenje Konvencije na nacionalnom nivou preduzimanjem sledećih posebnih mera, na odgovarajući način:\nI) Razmatranje osnivanja, ako to već nije učinjeno, nezavisne državne ustanove za ljudska prava;\nII) Sprovođenje praktičnih mera radi obezbeđivanja da politika i zakonodavstvo u potpunosti budu u saglasnosti sa Konvencijom uključujući i pružanje obaveštenja parlamentima država članica o usklađenosti sa Konvencijom nacrta osnovnih zakona predloženih od strane vlade;\nIII) Razmatranje uvođenja novih domaćih pravnih lekova, ukoliko to bude potrebno, bilo posebne bilo uopštene prirode za navodne povrede prava i sloboda zaštićenih Konvencijom;\nIV) Omogućavanje i ohrabrivanje sudova država članica da uzmu u obzir bitna načela Konvencije, imajući u vidu praksu Suda u sprovođenju postupka i obrazlaganju presuda; i posebno u omogućavanju parničnim strankama, u okviru odgovarajućih parametara sudskog postupka na nivou države, ali bez nepotrebnih smetnji, da skrenu pažnju sudovima na nivou države na moguće relevantne odredbe Konvencije i praksu Suda;\nV) Pružanje državnim službenicima bitnih obaveštenja u vezi sa obavezama po Konvenciji i posebno obuka službenika zaposlenih u pravosuđu, odgovornih za sprovođenje zakona ili odgovornih za lišavanje slobode određenih osoba, o načinu ispunjavanja obaveza po Konvenciji;\nVI) Pružanje odgovarajućih obaveštenja i obuka u vezi sa Konvencijom pri obrazovanju, obuci i profesionalnom razvoju sudija, advokata i tužilaca; i\nVII) Pružanje obaveštenja u vezi sa Konvencijom mogućim podnosiocima, posebno u vezi sa obimom i granicama zaštite, nadležnošću Suda i uslovima dopuštenosti;\ng) Ohrabruje države ugovornice, ako to već nisu učinile, da obezbede:\nI) Prevođenje značajnih odluka Suda ili njihovo sažimanje na jezike tih zemalja u slučajevima kada je potrebno da one na odgovarajući način budu uzete u obzir;\nII) Prevođenje Praktičnog Priručnika Suda o uslovima dopuštenosti na jezike tih zemalja; i\nIII) Razmatranje dodatnih dobrovoljnih doprinosa programima ljudskih prava Saveta Evrope i Fondu za osiguranje ljudskih prava;\nd) Ohrabruje sve države ugovornice da u potpunosti iskoriste tehničku pomoć, kao i da na zahtev pružaju i primaju bilateralnu tehničku pomoć u duhu saradnje i potpune zaštite ljudskih prava u Evropi;\nđ) Poziva Komitet ministara na:\nI) Razmatranje najboljeg načina kojim bi se obezbedilo da tražena tehnička pomoć bude pružena onim državama ugovornicama kojima je najviše potrebna;\nII) Pripremu vodiča za dobro ustanovljenu praksu u vezi sa domaćim pravnim lekovima, u skladu sa podstavovima (III) i (IV), gore;\nIII) Pripremu sredstava koje bi države ugovornice mogle koristiti radi obaveštavanja svojih državnih službenika o obavezama države po Konvenciji;\nž) Poziva Generalnog sekretara da kroz Komitet ministara predloži državama ugovornicama praktične načine za poboljšanje:\nI) Dostavljanja tehničke pomoći Saveta Evrope i programa saradnje;\nII) Saradnje između različitih organa Saveta Evrope u pružanju pomoći;\nIII) Odabira relevantne tehničke pomoći dostupne svakoj državi ugovornici na bilateralnoj osnovi, uzimajući u obzir pojedine odluke Suda;\nz) Poziva Sud da označi one svoje presude koje bi posebno preporučio radi prevođenja na jezike zemalja ugovornica; i\ni) Ponavlja važnost saradnje između Saveta Evrope i Evropske Unije, posebno radi obezbeđivanja delotvornog sprovođenja zajedničkih programa i povezivanja njihovih prioriteta u ovoj oblasti.\nB. INTERAKCIJA IZMEĐU SUDA I ORGANA NA NACIONALNOM NIVOU\n10. Države ugovornice Konvencije se obavezuju da, u okviru svoje nadležnosti, svima obezbede prava i slobode određene u Konvenciji i da obezbede delotvoran pravni lek pred nacionalnim organima za sve one kojima su prava i slobode povređene. Sud autoritativno tumači Konvenciju. Takođe pruža zaštitu onim pojedincima čija prava i slobode nisu obezbeđene na nivou države.\n11. Praksa Suda čini jasnim da države ugovornice uživaju polje slobodne procene u primeni i načinu sprovođenja Konvencije, zavisno od okolnosti slučaja i prava i sloboda o kojima je reč. Ovo znači da je sistem Konvencije supsidijaran u odnosu na zaštitu ljudskih prava na nivou države i da su vlasti na nacionalnom nivou načelno u boljem položaju da procene tamošnje potrebe i prilike. Polje slobodne procene ide zajedno ruku pod ruku sa nadzorom po sistemu Konvencije. U tom pogledu, uloga Suda se sastoji u tome da razmotri da li su odluke donete od strane vlasti na nacionalnom nivou u skladu sa Konvencijom, sa dužnim poštovanjem prema polju slobodne procene države.\n12. Konferencija stoga:\na) Pozdravlja napredak koji je ostvario Sud u svojoj praksi kao što je razvijanje načela supsidijarnosti i polja slobodne procene i ohrabruje Sud da ovim načelima da istaknuti položaj i da ih primenjuje dosledno u svojim presudama;\nb) Zaključuje da bi, iz razloga transparentnosti i dostupnosti, Preambula Konvencije trebalo da sadrži upućivanje na načelo supsidijarnosti i doktrinu polja slobodne procene na onaj način na koji ih je razvila sudska praksa i poziva Komitet ministara da usvoji potrebno sredstvo za izmenu do kraja 2013. godine, takođe podsećajući na privrženost država ugovornica potpunom ispunjenju obaveze obezbeđivanja prava i sloboda određenih Konvencijom;\nv) Pozdravlja i ohrabruje otvoreni dijalog između Suda i država ugovornica kao sredstva za razvijanje i jačanja razumevanja njihovih uloga u podeli odgovornosti za primenu Konvencije, posebno uključujući dijalog između Suda i:\nI) Najviših sudova država ugovornica;\nII) Komiteta ministara, uključujući načelo supsidijarnosti, kao i u pojam jasne i dosledne sudske prakse;\nIII) Državnih zastupnika i pravnih stručnjaka država ugovornica, posebno za procesna pitanja i kroz savetovanje u vezi sa predlogom za izmenu Poslovnika Suda;\ng) Primećuje da bi se međudejstvo između Suda i državne vlasti moglo ojačati dodavanjem u Konvenciju novih ovlašćenja Suda koje bi države ugovornice mogle, po izboru, prihvatiti, u pogledu davanja savetodavnog mišljenja po zahtevu, u vezi sa tumačenjem Konvencije u kontekstu specifičnog slučaja na domaćem nivou, bez štetnih posledica prema neobavezujućem karakteru mišljenja prema drugim državama ugovornicama; poziva Komitet ministara da preda nacrt teksta opcionog protokola uz Konvenciju sa ovim ciljem do kraja 2013. godine; i dalje poziva Komitet ministara da nakon toga odluči o tome da li će to usvojiti; i\nd) podseća da je Konferencija u Izmiru pozvala Komitet ministara da dalje razmotri pitanje privremenih mera po Pravilu 39 Poslovnika Suda; takođe poziva Komitet ministara da proceni da li je došlo do značajnog smanjenja broja predstavki i da li se u slučajevima predstavki u kojima su primenjene privremene mere sada postupa ažurnije i da predloži bilo koju drugu akciju.\nV. PODNOŠENJE PREDSTAVKE SUDU\n13. Pravo na podnošenje pojedinačne predstavke je kamen temeljac sistema Konvencije. Pravo na podnošenje predstavke Sudu trebalo bi da bude praktično izvodljivo i države ugovornice moraju obezbediti da ni na koji način ne bude ometanja delotvornog ostvarivanja ovog prava.\n14. Uslovi dopuštenosti u članu 35 Konvencije određuju koje bi predstavke Sud trebalo da razmatra u meritumu. Oni bi trebalo da pruže Sudu praktična sredstva, obezbeđujući mogućnost usredsređivanja Suda na one slučajeve u kojima načelo značaja povrede obavezuje na razmatranje slučaja. Na Sudu je da odluči o dopuštenosti predstavki. Važno je učiniti tako da Sud nastavi sa striktnom i doslednom primenom uslova dopuštenosti radi jačanja poverenja u ozbiljnost sistema Konvencije i da bi obezbedio da bespotrebni pritisak ne dovede do preopterećenosti Suda.\n15. Konferencija dakle:\na) Pozdravlja predlog Suda da bi se vremensko ograničenje, po članu 35 (stav 1) Konvencije u okviru kojeg se predstavka mora podneti Sudu, moglo smanjiti; zaključuje da je vremensko ograničenje od četiri meseca odgovarajuće; i poziva Komitet ministara da usvoji sredstvo za potrebne izmene do kraja 2013. godine;\nb) Pozdravlja strožu primenu vremenskog ograničenja iz člana 35 (stav 1) Konvencije predviđenu od strane Suda; i ponavlja važnost primene svih uslova dopuštenosti od strane Suda u potpunosti, dosledno i predvidivo, uključujući i pravila u vezi sa delokrugom nadležnosti Suda, i jedno i drugo radi delotvorne primene pravde i zaštite odgovarajuće uloge Suda i vlasti na nacionalnom nivou;\nv) Zaključuje da bi član 35 (stav 3) (b) trebalo izmeniti tako da se izuzmu reči "i obezbediti da nijedan slučaj koji prethodno nije valjano razmotren pred domaćim sudovima ne bude odbačen po ovom osnovu"; i poziva Komitet ministara da usvoji sredstvo za potrebne izmene do kraja 2013. godine;\ng) Potvrđuje da bi predstavku trebalo smatrati očigledno neosnovanom u smislu člana 35 (stav 3) (a) između ostalog (inter alia), u meri u kojoj Sud smatra da je u predstavci reč o navodnoj povredi prava koja je bila valjano razmotrena pred domaćim sudom koji je primenjivao prava garantovana Konvencijom u svetlu dobro ustanovljene prakse Suda koja je uključena u polje slobodne procene na odgovarajući način, osim ako Sud ustanovi da predstavka povlači sa sobom ozbiljno pitanje u vezi sa tumačenjem ili primenom Konvencije; takođe ohrabruje Sud da uzme u obzir potrebu za striktnim i doslednim pristupom u proglašavanju takvih predstavki nedopuštenim, objašnjavajući tako ovakvu sudsku praksu potrebnom;\nd) Pozdravlja obezbeđivanje boljeg pružanja obaveštenja od strane Suda podnosiocima predstavki u vezi sa sudskim postupkom, posebno o uslovima dopuštenosti;\nđ) Poziva Sud da načini dodatne odredbe u Poslovniku Suda za posebne odluke koje bi trebalo doneti u vezi sa pitanjem dopuštenosti na zahtev tužene vlade gde postoji poseban interes za postojanje pravila Suda u vezi sa delotvornošću domaćeg pravnog leka o kome je reč u tom slučaju; i\nž) Poziva Sud na razvijanje prakse u vezi sa iscrpljivanjem domaćih pravnih lekova na način kojim se može zahtevati od podnosioca, u slučaju da mu je takav pravni lek bio dostupan, da je izneo pred domaći Sud navodnu povredu prava po Konvenciji ili istovetnog prava zaštićenog domaćim pravom, na taj način dajući sudovima države priliku da primene Konvenciju imajući u vidu praksu Suda.\nG. RAD PO PREDSTAVKAMA\n16. Broj predstavki podnetih svake godine Sudu se udvostručio od 2004. godine. Naročito veliki broj predstavki je sada u toku pred svim sudijama i većima Suda. Mnogi podnosioci, uključujući i one sa potencijalno osnovanim zahtevima, moraju godinama čekati na odgovor.\n17. Imajući u vidu pravo pojedinca na podnošenje predstavke, Sudu mora biti omogućeno da odbaci nedopuštene predstavke na što delotvorniji način, bez previše napora. Sud je već preduzeo značajne korake ka ovom cilju u okvirima Protokola br. 14, što treba pozdraviti.\n18. Predstavke koje se ponavljaju uglavnom su povezane sa sistemskim i strukturnim pitanjima na nivou države. Država ugovornica je odgovorna, pod nadzorom Komiteta ministara, da obezbedi da se takva pitanja i povrede koje iz njih proizlaze rešavaju u okviru delotvornog izvršavanja presuda Suda.\n19. Rastući broj slučajeva koji su u toku pred većima Suda takođe izaziva zabrinutost. Sudu mora biti omogućeno da usredsredi pažnju na potencijalno osnovane nove povrede.\n20. Konferencija stoga:\na) Pozdravlja napredak već učinjen od strane Suda u postupanju po predstavkama, posebno u usvajanju:\nI) Pravila prvenstva, koje mu pomaže da se usredsredi na najvažnije i ozbiljne slučajeve; i\nII) Metoda rada koji usmeravaju postupak, posebno u slučajevima nedopuštenih i ponovljenih predstavki, s druge strane održavajući odgovarajuću sudsku odgovornost;\nb) Konstatuje sa odobravanjem procenu Suda da može odbaciti preostale očigledno nedopuštene predstavke koje su u toku, do 2015. godine; odobrava zahtev Suda za daljim upućivanjem nacionalnih sudija i nezavisnih pravnika visokog položaja u Sekretarijat Suda radi postizanja ovog cilja; takođe ohrabruje države ugovornice u preduzimanju drugih ovakvih upućivanja;\nv) Nastavlja sa izražavanjem zabrinutosti zbog velikog broja ponovljenih predstavki koje su u toku pred Sudom; pozdravlja dalje korišćenje aktivnih mera od strane Suda, pogotovo "pilot presuda", radi rešavanja povreda koje se ponavljaju na delotvoran način; i ohrabruje države ugovornice, Komitet ministara i Sud da rade zajedno radi nalaženja načina za rešavanje velikog broja predstavki koje proizlaze iz sistemskih problema označenih od strane Suda, uključujući njihove pravne, praktične i finansijske posledice i uzimajući u obzir načelo jednakog postupanja prema svim državama ugovornicama;\ng) Dalje razvijajući postupak sa "pilot presudama", poziva Komitet ministara da razmotri svrsishodnost i modalitete postupka po kome bi Sud mogao zavesti i odrediti mali broju predstavki iz grupe predstavki koje odražavaju istu navodnu povredu prava protiv iste tužene države, a da se to primenjuje na celu grupu;\nd) Primećuje, da bi Sudu bilo omogućeno da donese odluku u razumnom roku o predstavkama koje su u toku pred njegovim većima; u budućnosti može se javiti potreba za imenovanjem dodatnih sudija; dalje primećuje da će možda biti potrebno da te sudije imaju drugačiji mandat i/ili drugačiji delokrug funkcija od postojećih sudija Suda; takođe poziva Komitet ministara da do kraja 2013. godine odluči da li da pristupi izmeni Konvencije radi imenovanja ovih sudija ili ne, nakon jednoglasne odluke Komiteta ministara postupajući po obaveštenjima datim od strane Suda;\nđ) Poziva Sud da se posavetuje sa državama ugovornicama u vezi sa razmatranjem primene šireg tumačenja pojma dobro ustanovljene sudske prakse u smislu člana 28 (1) Konvencije, radi presuđivanja većeg broja slučajeva po proceduri odbora, bez štetnih posledica za odgovarajuće razmatranje pojedinačnih okolnosti slučaja i neobavezujuću prirodu presuda protiv druge države ugovornice;\nž) Poziva Sud da, savetujući se sa državama ugovornicama, civilnim društvom i državnim ustanovama za ljudska prava razmotri da li:\nI) imajući u vidu iskustvo na projektu "pilot presude", treba preduzeti dalje mere radi olakšavanja podnošenja predstavki putem interneta i, sledstveno tome, radi pojednostavljenja postupka dostavljanja u tim slučajevima, sa druge strane obezbeđujući da se i dalje primaju predstavke od podnosilaca koji nisu u mogućnosti da ih podnesu putem interneta.\nII) forma predstavke Sudu može biti poboljšana, radi lakšeg izlaganja predstavke i daljeg postupanja u vezi sa njom;\nIII) odluke i presude Suda mogu biti dostupne strankama u postupku u kratkom roku pre njihovog javnog objavljivanja;\nIV) zahtev i primedbe u vezi sa pravičnom naknadom, uključujući i troškove, mogu biti podneti ranije u toku postupka pred većem i Velikim većem;\nz) Predviđa da bi puna primena ovih mera uz odgovarajuća sredstva načelno trebalo da omogući Sudu da odluči u roku od jedne godine da li da predmet dostavi državi, a da u roku od dve godine u svim slučajevima koju su prosleđeni donese odluku ili presudu;\ni) Dalje izražava privrženost država ugovornica da rade zajednički sa Sudom radi postizanja ovih ciljeva; i\nj) Poziva Komitet ministara da, savetujući se sa Sudom, odredi način procene o tome da li će se ove mere do 2015. godine pokazati dovoljnim radi smanjivanja opterećenosti Suda ili će dalje mere biti potrebne nakon toga.\nD. SUDIJE I PRAKSA SUDA\n21. Autoritet i kredibilitet Suda u mnogome zavisi od kvaliteta sudija i presuda koje donose;\n22. Visokokvalifikovanost izabranih sudija Suda zavisi od kvaliteta kandidata predloženih za izbor od strane Parlamentarne skupštine. Uloga država ugovornica u predlaganju kandidata najvišeg mogućeg kvaliteta je stoga od presudne važnosti za dalji uspeh Suda, kao što je i visokokvalitetan Sekretarijat sa pravnicima odabranim zbog njihovih pravničkih sposobnosti i drugog pravnog obrazovanja iz oblasti prava i sudske prakse država ugovornica, koji pruža nemerljivu pomoć sudijama Suda.\n23. Odluke Suda moraju biti jasne i dosledne. Time se unapređuje pravna sigurnost, pomaže domaćim sudovima da tačnije primene Konvenciju i pomaže mogućim podnosiocima da procene da li im je zahtev osnovan. Jasnost i doslednost su posebno važni u slučajevima kada se Sud bavi pitanjima u vezi sa opštim načelima. Doslednost u primeni Konvencije ne zahteva da sve države ugovornice primenjuju Konvenciju na istovetan način. Sud je ukazao da razmatra izmenu Poslovnika Suda tako što će veće biti obavezno da ustupi svoju nadležnost u slučaju kada predvidi odstupanje od uobičajene prakse.\n24. Stabilno sudstvo unapređuje doslednost Suda. Stoga je u načelu nepoželjno da bilo koji sudija služi manje od punog mandata određenog Konvencijom.\n25. Konferencija stoga:\na) Pozdravlja usvajanje Smernica od strane Komiteta ministara za izbor kandidata za mesto sudije u Evropskom sudu za ljudska prava i ohrabruje države ugovornice u njihovom sprovođenju;\nb) Pozdravlja osnivanje Savetodavnog panela stručnjaka za kandidate za izbor za sudiju Evropskog suda za ljudska prava; primećuje da je Komitet ministara odlučio da preispita rad Savetodavnog panela nakon prvobitnog roka od tri godine; i poziva Parlamentarnu skupštinu i Komitet ministara da diskutuju dalje unapređenje postupka za izbora sudija;\nv) Pozdravlja korake koje Sud preduzima u održavanju i poboljšanju visokog kvaliteta svojih odluka, posebno u nastojanju da se jasnoća i doslednost odluka još više poboljšaju; pozdravlja dugogodišnje uverenje Suda da je u interesu pravne sigurnosti, predvidivosti i jednakosti pred zakonom da bez jakog razloga ne treba da odstupa od ranijih presedana; a posebno poziva Sud da uzme u obzir važnost doslednosti u slučajevima kada se presude odnose na aspekte jednog istog pitanja da bi se obezbedilo da njihovo kumulativno dejstvo i dalje omogućava državama ugovornicama polje slobodne procene;\ng) Imajući u vidu ključnu ulogu koju ima Veliko veće u doslednosti sudske prakse, zaključuje se da bi član 30 Konvencije trebalo izmeniti tako da se izuzmu reči "ukoliko se jedna od stranka u predmetu usprotivi"; poziva Komitet ministara da usvoji potrebno sredstvo za izmene do kraja 2013. godine i da razmotri da li će i neke naknadne izmene biti potrebne; takođe ohrabruje države ugovornice da se uzdrže od isticanja primedbi bilo kom predlogu za ustupanje od strane Veća dok instrument za izmene ne stupi na snagu;\nd) Poziva Sud da razmotri da li bi sastav Velikog veća bio poboljšan uključivanjem po službenoj dužnosti (ex officio) potpredsednika svakog odeljenja; i\nđ) Zaključuje da bi član 23 (stav 2) Konvencije trebalo izmeniti tako da se zameni starosna granica za sudije zahtevom da sudije ne smeju biti starije od 65 godina na dan kada njihov mandat počinje; i poziva Komitet ministara da usvoji potrebno sredstvo za izmene do kraja 2013. godine.\nĐ. IZVRŠAVANJE PRESUDA SUDA\n26. Svaka država ugovornica je preuzela odgovornost da se povinuje konačnim odlukama Suda u svakom predmetu u kome je ona strana u sporu. Komitet ministara se kroz nadzor stara da odluke Suda dobiju odgovarajuće dejstvo, uključujući i primenu opštih mera radi rešavanja širih sistemskih problema.\n27. Komitet ministara stoga mora delotvorno i nepristrasno razmotriti da li su mere koje je preduzela država ugovornica rešile pitanje povrede. Komitet ministara bi trebalo da bude u mogućnosti da sprovede delotvorne mere prema državi ugovornici koja ne ispunjava obaveze po članu 46 Konvencije. Komitet ministara bi trebalo da obrati posebnu pažnju na povrede koje otkrivaju sistemski problem na nivou države i trebalo bi obezbediti da države ugovornice brzo i delotvorno sprovedu "pilot presude".\n28. Komitet ministara nadgleda izvršenje presuda čiji broj stalno raste. Kako se Sud bavi potencijalno osnovanim predstavkama u slučajevima koji su u toku, može se očekivati da će se obim posla Komiteta ministara i dalje povećavati.\n29. Konferencija stoga:\na) Ohrabruje države ugovornice:\nI) da razviju domaće kapacitete i mehanizme radi obezbeđivanja brzog izvršavanja presuda suda, uključujući i sprovođenje Preporuke 2008 (stav 2) Komiteta ministara, kao i da razmenjuju iskustva u vezi sa tim;\nII) da sastave akcione planove za izvršenje odluka na najpristupačniji mogući način, uključujući i objavljivanje na jezicima tih država ako to bude moguće; i\nIII) da olakšaju važnu ulogu državnih parlamenata u kritičkom razmatranju delotvornosti preduzetih mera;\nb) Ponavlja poziv koji su konferencije u Interlakenu i Izmiru uputile Komitetu ministara da u potpunosti primenjuje načelo supsidijarnosti po kome države ugovornice mogu da biraju na koji način će ispuniti obavezu po Konvenciji;\nv) Poziva Komitet ministara da nastavi razmatranje unapređenje postupaka radi obezbeđivanja delotvornog nadzora nad izvršavanjem odluka, pogotovo kroz:\nI) Izgrađenije razmatranje strateških i sistemskih pitanja na svojim sastancima; i\nII) Veći publicitet svojih sastanaka;\ng) Poziva Komitet ministara da razmotri da li bi delotvornije mere bile potrebne za države koje blagovremeno ne izvršavaju presude Suda; i\nd) Pozdravlja redovne izveštaje Parlamentarne skupštine i rasprave u vezi sa izvršavanjem presuda.\nŽ. DUGOROČNA BUDUĆNOST SISTEMA KONVENCIJE I SUDA\n30. Ova Deklaracija se odnosi na pitanja sa kojima se neposredno suočava Sud. Međutim, takođe je bitno da se obezbedi buduća delotvornost sistema Konvencije. Da bi se ovo postiglo, potrebno je postupati u cilju predviđanja budućih izazova i razvijati određenu viziju budućnosti Konvencije da bi se buduće odluke donosile na blagovremen i dosledan način.\n31. Možda će, u okviru ovog procesa, biti potrebno da se proceni suštinska uloga i priroda Suda. Dugoročni pogled mora obezbediti održivost ključne uloge Suda u sistemu zaštite i unapređivanja ljudskih prava u Evropi. Pravo pojedinca na podnošenje predstavke ostaje kamen temeljac sistema Konvencije. Buduće reforme moraju poboljšati sistem Konvencije u rešavanju slučajeva ozbiljnih povreda odmah i delotvorno.\n32. Delotvorno sprovođenje Konvencije na nivou države će dozvoliti Sudu da, dugoročno posmatrano, zauzme usredsređeniju i određeniju ulogu. Sistem Konvencije mora podržati države u preuzimanju njihove prvenstvene odgovornosti u sprovođenju Konvencije na nacionalnom nivou.\n33. Delotvornije sprovođenje Konvencije na nacionalnom nivou bi trebalo da omogući Sudu da usmeri svoje napore na ozbiljne ili raširenije povrede, sistemske i strukturalne probleme i važna pitanja tumačenja i primene Konvencije što bi dovelo do smanjivanja broja slučajeva za rešavanje i, sledstveno tome, donošenja manjeg broja presuda.\n34. Konferencija u Interlakenu pozvala je Komitet ministara na procenu u kojoj meri je sprovođenje Protokola br. 14 i Akcionog plana iz Interlakena poboljšalo položaj Suda od 2012. godine do 2015. godine. Određeno je da bi na osnovu ove procene Komitet ministara do kraja 2015. godine trebalo da odluči da li postoji potreba za daljim delovanjem. On dalje predviđa da bi Komitet Ministara pre kraja 2019. godine trebalo da odluči da li su se usvojene mere pokazale dovoljnim u obezbeđivanju održivog rada kontrolnog mehanizma Konvencije i da li su potrebne dublje promene.\n35. Konferencija stoga:\na) Pozdravlja postupak razmatranja dugoročne budućnosti Suda započet na Konferenciji u Interlakenu, a nastavljen na Konferenciji u Izmiru; i pozdravlja doprinos neformalne konferencije u Vilton Parku ovom razmatranju;\nb) Poziva Komitet ministara da do kraja 2013. godine odluči o postupku po kojem će ubuduće ispunjavati svoj mandat po ovoj i deklaracijama usvojenim na Konferenciji u Interlakenu i Konferenciji u Izmiru.\nv) Poziva Komitet ministara, u smislu ispunjavanja svog mandata po deklaracijama usvojenim na Konferenciji u Interlakenu i Konferenciji u Izmiru, da razmotri budućnost sistema Konvencije obuhvatajući buduće izazove uživanju prava i sloboda garantovanih Konvencijom i način na koji bi Sud najbolje mogao da ispunjava svoju dvostruku ulogu garantovanja prava i slobode pojedinaca koja nisu obezbeđena na nivou države i autoritativnog tumačenja Konvencije;\ng) Predlaže da Komitet ministara ispuni ovaj zadatak u okviru postojećeg ustrojstva, istovremeno obezbeđujući učešće i savete spoljnih stručnjaka, ako je potrebno, radi pružanja šireg raspona stručnosti i olakšavanja najpotpunije moguće analize problema i mogućih rešenja;\nd) Predviđa da će Komitet ministara, kao deo svog zadatka, izvršiti sveobuhvatnu analizu mogućnosti za buduću ulogu i rad Suda, uključujući i analizu pitanja, kako bi se sistem Konvencije suštinski mogao očuvati u svojoj sadašnjoj formi i razmotriti dublje promene načina rešavanja po predstavkama u okviru sistema Konvencije radi smanjivanja broja slučajeva koje bi Sud trebalo da obradi.\nđ) Dalje poziva države ugovornice, uključujući i Komitet ministara da započnu sveobuhvatno ispitivanje:\nI) Postupka nadzora nad izvršavanjem odluka Suda i uloge Komiteta ministara u ovom postupku; i\nII) Pružanja pravičnog zadovoljenja podnosiocima po članu 41. Konvencije; i\nž) Kao prvi korak, poziva Komitet ministara da zauzme privremeni stav o ovim pitanjima do kraja 2015. godine.\nZ. OPŠTE I KONAČNE ODREDBE\n36. Pridruživanje Evropske unije Konvenciji će poboljšati doslednu primenu u vezi sa ljudskim pravima u Evropi. Ova konferencija stoga sa zadovoljstvom primećuje napredak na pripremanju nacrta dogovora o pridruživanju Konvenciji i poziva na brzo i uspešno privođenje ovog posla kraju.\n37. Konferencija takođe sa uvažavanjem primećuje nastavak razmatranja započetog na konferencijama u Interlakenu i Izmiru o mogućnosti pojednostavljenja postupka za izmenu odredbi Konvencije o organizacionim pitanjima, bilo Statutom Suda, bilo novim odredbama Konvencije i poziva na brzo i uspešno privođenje ovog posla kraju na način kojim bi se vodilo računa o ustavnim uređenjima država ugovornica.\n38. U slučaju da odluke koje sprovode u delo ovu Deklaraciju imaju finansijskog uticaja na Savet Evrope, Konferencija poziva Sud i Komitet ministara da precizno odrede što je ranije moguće, imajući u vidu budžetska načela Saveta Evrope i potrebu da se vodi računa o budžetu.\na) Poziva Ujedinjeno Kraljevstvo kao predsedavajuće da preda ovu Deklaraciju i zapisnik Konferencije Komitetu ministara;\nb) Poziva države ugovornice, Komitet ministara, Sud i Generalnog sekretara Saveta Evrope da u potpunosti sprovedu u delo ovu Deklaraciju; i\nv) Poziva buduće predsedavajuće Komitetom ministara da u budućnosti daju podsticaj reformi Suda i primeni Konvencije.


Nova metodologija EU za Srbiju i Crnu Goru: Vladavina prava, pa zatvaranje ostalih poglavlja – Sandžaklija\nNijedno novo poglavlje se neće moći zatvoriti prije nego što se ispune sva prelazna mjerila koja se tiču vladavine prava, glavni je elemenat iz takozvanog "non-papera" o primjeni nove metodologije u pristupnim pregovorima za Srbiju i Crnu Goru, a koji se ne primjenjuje u postojećem procesu.\nOvaj dokument u koji je Radio Slobodna Evropa (RSE) imao uvid, predstavio je ambasadorima zemalja članica Evropske unije (EU) evropski komesar za proširenje Oliver Varhelyi u srijedu (17. marta).\nKao i kod postojećeg procesa pristupnih pregovora, koje sa Briselom vode Beograd i Podgorica, poglavlja 23 i 24 zatvaraju se posljednja. U prijedlogu Evropske komisije (EK) o primjeni ove metodologije i za Srbiju i Crnu Goru se naglašava da će EU zadržati i dalje ojačati snažni fokus na temeljne reforme, izvještavanje će se nastaviti kako je predviđeno u pregovaračkim okvirima, a oni postojeći već predviđaju da poglavlja 23 i 24 budu otvorena među prvima, kako bi se obezbijedilo dovoljno vremena za neophodne reforme prije nego što se pregovori zatvore.\nPrimjena nove metodologije uz saglasnost Srbije i Crne Gore\nPrema navodima u ovom dokumentu u koji RSE ima uvid, “predložene promjene se mogu prilagoditi postojećim pregovaračkim okvirima sa Crnom Gorom i Srbijom uz saglasnost tih zemalja”.\n“Treba preduzeti odlučne mjere kako bi se proporcionalno sankcionisala svaka ozbiljna ili produžena stagnacija ili čak nazadovanje u primjeni reforme i ispunjavanje zahtjeva procesa pristupanja”, navedeno je.\nU dokumentu koji je evropski komesar za proširenje Oliver Varhelyi predstavio zemljama članicama se navodi da će kao prvi korak Evropska komisija procijeniti svaki klaster kako bi identifikovala glavne sektorske nedostatke za otvaranje klastera u cjelini.


Medicinska struka traži donošenje rigoroznijih mjera u RS-u\nPredstavnici medicinske struke istakli su danas na sastanku u Banjaluci Glavnog koordinacionog tima značaj donošenja rigoroznijih mjera, kako bi se zaustavio rast broja zaraženih virusom korona i zabrinjavajuće povećanje broja hospitalizovanih građana u bolnicama širom bh. entiteta Republika Srpska.\nOni su zatražili da na sutrašnjoj sjednici Štaba za vanredne situacije RS-a bude razmotreno uvođenje strožih mjera koje se trenutno primjenjuju u zemljama u okruženju, saopšteno je iz Biroa Vlade Republike Srpske za odnose sa javnošću.\nOni su ocijenili i da medicinsko osoblje već godinu dana ulaže nadljudske napore da pacijentima u bolnicama širom Republike Srpske bude pružena pomoć i zaštita, a sve s ciljem spasavanja života građana.\nTokom sastanka koji su danas u Banjaluci održali predsjednik Vlade Republike Srpske Radovan Višković, predsjednik RS-a Željka Cvijanović, predsjedavajući Predsjedništva BiH Milorad Dodik i ministar zdravlja i socijalne zaštite Alen Šeranić, analizirane su sve epidemiološke mjere koje su na snazi u Republici Srpskoj.\nSastanku, na kojem je razgovarano o pogoršanoj epidemiološkoj situaciji u Republici Srpskoj, prisustvovali su i direktor Fonda zdravstvenog osiguranja Dejan Kusturić, direktor Univerzitetskog kliničkog centra Republike Srpske Vlado Đajić i šef Tima za praćenje sprovođenja mjera Štaba za vanredne situacije RS Nenad Stevandić.


Kosmonauti otkrili čega se plaše (video) - Sputnjik Srbija\n14:54 14.10.2018 (osveženo 15:05 14.10.2018) Preuzmite kraći link\nKosmonauti i astronauti se najviše plaše da se planirani let u orbitu ne izvrši, izjavio je ruski kosmonaut Sergej Prokopjev iz Međunarodne svemirske stanice, tokom video-prenosa u okviru foruma „Nauka 0+“.\n„Ono čega se kosmonauti i astronauti najviše plaše je da lansiranje propadne“, rekao je astronaut.\n„Oni razmišljaju da sve prođe uspešno“, dodao je Prokopjev.\nZalihe hrane, goriva, kiseonika i vode na Međunarodnoj svemirskoj stanici (MSS) dovoljne su za rad ekspedicije do leta sledeće godine, izjavio je prvi zamenik generalnog konstruktora kompanije „Energija“ i direktor letova ruskog segmenta MSS, kosmonaut Vladimir Solovjov.\n„Na MSS ima dovoljno rezervi koje obezbeđuju uslove. Procenjujemo da ovih rezervi ima za pola godine — do sledećeg leta i čak i duže. Rezerve su: zalihe goriva, kiseonika, vode, proizvoda“, rekao je on na forumu Moskovskog državnog univerziteta (MGU) „Nauka 0+“.\nU četvrtak 11. oktobra se dogodila u istoriji savremene Rusije prva nesreća u kosmonautici sa posadom. Raketa-nosač „Sojuz-FG“ nije uspela da izvede u orbitu svemirski brod „Sojuz MS-10“ sa novom posadom MSS, ali su astronauti uspeli da se evakuišu u kapsuli za spašavanje na Zemlju. Članovi misije MSS-57/58, Rus Aleksej Ovčinjin i Amerikanac Nik Hejg nisu povređeni.\nVideo-prenos između MGU i MSS organizovan je uz podršku novinskih agencija „Rusija sevodnja“ i Sputnjik.


početna strana Srbija - STASTO Automation\nProizvela ga je kompanija Flexitallic kako bi direktno odgovorila na dugoročne probleme klijenata vezane za zaptivanje razmenjivača toplote. Change™ je veoma elastična metalna zaptivka, izrađena kako bi omogućila korišćenje najdinamičnije tehnologije statičkog zaptivanja ikada.\nProizveden uz korišćenje patentirane opreme, Change™ ima dokazane reference koje pokazuju da on nadmašuje konvencionalnu tehnologiju zaptivanja u okruženju punom izazova, naročito u aplikacijama sa mehaničkim i termalnim cikličkim uslovima.\nU nezavisnoj industriji je takođe stekao akrditaciju od strane TA Luft zbog svoje sposobnosti da postigne zaptivenost ponovnim korišćenjem spiralne zaptivke.\nOvo je postignuto primenom jedinstvenog metalnog spiralnog profila, koji je unanapređen u odnosu na one koji se mogu naći kog standarnih zaptivki. Ovaj profil, kombinovan sa laserskim procesom zavarivanja olakšava izradu robusnog i dinamičnog zaptivača.\n© 2019 - PROMCOM


NSinfo: Novi uslovi za penzionisanje\nPomera se starosna granica za njihov odlazak u penziju, ali se propisi menjaju i za preveremeni odlazak u penzije. Cilj je kako kažu u Ministarstvu za rad, zapošljavanje, socijalna i boračka pitanja da se do 2032. godine izjednače uslovi za starosnu penziju za muškarce i žene – 65 godina.\n"Jednostavno to je prilagođavanje sistema penzijskog osiguranja opštem stanju društva odnosno životni vek na sreću se postaje duži i duži, sistem penzijskog osiguranja mora to sve da prati i da bude održiv, zato je i predviđeno povećanje za žene dok ne dože do izjednačavanja, a to će se desiti tek 2032. godine", rekao je Zoran Milošević, iz Ministarstva za rad, zapošljavanje, socijalna i boračka pitanja.\nU tom slučaju penzija se trajno umanjuje za 0,34 odsto za svaki mesec pre navršenih godina života koje su potrebne za sticanje prava na punu starosnu penziju u kaledarskoj godini. Kada je u pitanju ukupno umanjenje za prevremeni odlazak u penzije ono ne može da bude veće od 20,4 odsto.\nU Fondu za penzijsko i invalidsko osiguranje kažu da ima još kategorija osiguranika na koje se promene za odlazak u penziju odnose.\n"Postoje promene koje se tiču osiguranika koji ostvaruju pravo na beneficirani radni staž. To su pripadnici Mupa, BIA i drugih osiguranika kojima se staž računa sa uvećanim trajanjem", rekao je Ivan Todorović, direktor PIO fonda.\nizvor: rtv.rs, agencije, foto: photostock/freedigitalphotos.net


Rođen 1959. godine u Beogradu, gde je završio Šestu beogradsku gimnaziju i diplomirao na Fakultetu političkih nauka.\nIma višegodišnje radno iskustvo u radu sa izbegličkom i raseljeničkom populacijom. Bio je savetnik za politiku razvoja u Ministarstvu rada i socijalne politike, kao i stariji analitičar u Centru za istraživanje migracija.\nU Koordinacionom centru za Kosovo i Metohiju Srbije i Crne Gore i Republike Srbije radio je kao: rukovodilac Službe koordinacije, rukovodilac srpskog dela pregovaračkog tima za izradu Protokola o dobrovoljnom i organizovanom povratku na Kosovo i Metohiju, rukovodilac srpskog dela Radne grupe za povratak na Kosovo i Metohiju, i kao rukovodilac Sektora za povratak.\nBio je predsednik Komiteta u Komitetu za pomoć i zaštitu prava ratom pogođenih lica. Šef Kancelarije Komisije za Srbiju u Komisiji za imovinske zahteve raseljenih lica i izbeglica (Dejtonski mirovni sporazum Aneks 7).\nBio je pomoćnik i savetnik komesara, kao i sekretar u Komesarijatu za izbeglice Republike Srbije.\nU okviru USAID – SCOPES programa bio je predavač o organizovanju i delovanju u vanrednim situacijama.\nU Štabu za prihvat i zbrinjavanje izbeglica Vlade Republike Srbije radio je kao rukovodilac srpskog dela pregovaračkog tima za izradu Protokola o dobrovoljnom i organizovanom povratku u Republiku Hrvatsku, kao rukovodilac srpskog dela Radne grupe za povratak u Republiku Hrvatsku, i kao oficir za vezu sa štabovima za prihvat i zbrinjavanje u komesarijatima za izbeglice Vlade Republike Srpske i Vlade Republike Srpske Krajine.\nBio je član mešovite jugoslovensko-hrvatske komisije za primenu člana 7. Sporazuma o normalizaciji odnosa i rukovodilac jugoslovenskog dela komisije za pitanja izrade Protokola o dobrovoljnom i organizovanom povratku u Republiku Hrvatsku.\nJula meseca 2008. godine Vlada Republike Srbije ga postavlja za Komesara za izbeglice.


Novak u grupi sa Federerom – mojKontakt portal – Radio Televizija Kontakt\nŽrijebom, koji je održan u subotu u “O2 areni” u Londonu odlučeno je da se u grupi A nađu Rafael Nadal, David Ferer, Tomaš Berdih i Stanislas Vavrinka.\nTakmičenje u Londonu počinje u ponedjeljak i trajaće do 11. novembra.\nNovak u Londonu brani titulu, koju je osvojio prošle godine, trijumfom nad Federerom. Srpski teniser će u prestonici Velike Britanije igrati za svoju treću titulu na završnom Mastersu, pošto je prethodno slavio 2008. godine, kada je turnir igran u Šangaju.\nGlavni konkurent Novaku u borbi za titulu sigurno će biti Nadal, koji je osmu godinu zaredom izborio mjesto na završnom Mastersu, ali će igrati u “O2 areni” prvi put od 2011. godine. U zavisnosti od raspleta ovonedeljnog Mastersa u Parizu, u Londonu bi mogla da padne i odluka o broju jedan na kraju sezone, javlja B92.\nOd svih učesnika ovogodišnjeg izdanja završnog Mastersa u Londonu, Federer ima najviše titula na tom turnir, čak šest. Federer je titule osvajao 2003, 2004, 2006, 2007, 2010. i 2011. godine, a ovo mu je 12. godina zaredom da je izborio mjesto na posljednjem turniru sezone za najbolje tenisere.\nOd ostalih učesnika, Ferer i Del Potro su igrali u finalu završnog Mastersa sezone, a svoju šansu će u Londonu tražiti i Berdih, Vavrinka i Gaske, koji se ove godine nalazi među najboljom osmoricom prvi put poslije 2007. godine.


Bolnica dobija novih 15 lekara specijalista - Televizija Leskovac\nLeskovac – Opšta bolnica Leskovac dobila je od Zavoda za javno zdravlje odobrenje za raspisivanje konkursa za specijalizacije.\nPlan je da 15 lekara opšte prakse dobije i specijalizaciju. Konkurs će biti raspisan do kraja meseca.\nU Opštoj bolnici u Leskovcu preko 20 lekara radi sa opštom praksom.\n“Specijalizacije lekara finansiraće sama Opšta bolnica ali uz učešće samih lekara koji budu izabrani na konkursu. To je iz razloga što Republički fond za zdravstveno osiguranje ne pokriva troškove školovanja lekara, a finansijska situacija je takva da i bolnica nema dovoljno sredstava za celokupno pokrivanje troškova. Konkurs će biti raspisan za hirurgiju, ortopediju, neurologiju, psihijatriju, internu medicinu i grudne bolesti” rekao je direktor doktor Nebojša Dimitrijević.\nOčekivanja menadžmenta bolnice je da će tokom 2014. godine uslediti još jedan konkurs za specijalizaciju.\nPre Nove godine osam medicinskih sestara otišlo je u starosnu penziju, a Opšta bolnica Leskovac nije u mogućnosti da popuni upražnjena mesta zbog dvogodišnje zabrane zapošljavanja u javnom sektoru.\nPrema rečima direktora doktora Nebojše Dimitrijevića očekuje se kadrovski plan resornog ministarstva i Republikog fonda za zdravstveno osiguranje kako bi se, eventualno, uputio zahtev za prijem sestara.\nOčekivanja su da će ipak odobriti raspisivanje konkursa za određen broj ne samo srednjeg medicinskog osoblja već i lekara kako bi se zdravstvena zaštita pružala na kvalitetan način u korist pacijenata.\n“Nadam se da će nam dozvoliti prijem samo onog broja medicinskih sestara koje su prirodnim odlivom otišle jer postoje standardi koji moraju das se ispoštuju. Ne radi se o prijemu novog broja osoblja” rekao je doktor Nebojša Dimitrijević.\n“Ukoliko se dozvoli prijem konkurs će biti raspisan” kaže doktor Dimitrijević.\nTags: bolnica, konkurs, lekari, Leskovac